Ελλάδα όπως Γερμανία - Autovision\nΑν η Γερμανία θέλει κατάργηση του φόρου για να προχωρήσουν τα ηλεκτρικά αυτοκίνητα, τότε η Ελλάδα τι χρειάζεται για να μην καταλήξει σκουπιδότοπος αυτοκινήτων;\nΥπάρχει Έλληνας οδηγός σήμερα που θα διανοηθεί να αγοράσει ηλεκτρικό αυτοκίνητο; Όταν με τους φόρους η τιμή του φτάνει αυτή ενός premium μεγάλου μοντέλου; Και όταν δεν έχει να το φορτίσει ποτέ; Αν τα ηλεκτρικά αυτοκίνητα θα είναι το φυσιολογικό σε δέκα χρόνια, τι πρέπει να γίνει για να ετοιμάσουμε το έδαφος;\nΑπό τους Γερμανούς κατασκευαστές μόνο η BMW παράγει, σε μικρή παραγωγή, αμιγώς ηλεκτρικά αυτοκίνητα. Θα έλεγε κανείς λοιπόν πως η Γερμανία δεν θα βιαζόταν να κάνει τα ηλεκτρικά μοντέλα προσιτά, αφού αυτό δεν συμφέρει την εγχώρια βιομηχανία. Αν όμως θέλει να γίνει από τις χώρες που βλέπουν το μέλλον της αυτοκίνησης στα ηλεκτρικά και περιμένουν να καταργήσουν τα μοντέλα που καίνε καύσιμα στα επόμενα δεκαπέντε χρόνια, τότε κάτι πρέπει να κάνει.\nΦαίνεται λοιπόν πως η Γερμανία θα μηδενίσει όλους τους φόρους που σχετίζονται με την απόκτηση και χρήση ενός ηλεκτρικού αυτοκινήτου. Συγχρόνως θα επενδύσει ώστε να υπάρχει πλήρες δίκτυο ανεφοδιασμού, με πρίζες σε ιδιωτικούς χώρους, αλλά και στους δρόμους, στα πάρκινγκ και γενικά όπου υπάρχουν αυτοκίνητα.\nΤι μας νοιάζει όμως εμάς τι κάνει η Γερμανία; Εμείς δεν έχουμε αυτοκινητοβιομηχανία. Αν οι Γερμανοί θέλουν να πιέσουν την αυτοκινητοβιομηχανία τους να ξεκινήσει να παράγει ηλεκτρικά μοντέλα, εμείς δεν έχουμε καμία σχέση. Ή όχι;\nΓιατί όταν τα μέτρα αυτά αναγκάσουν τους Γερμανούς κατασκευαστές να βάλουν τα ηλεκτρικά αυτοκίνητα σε προτεραιότητα, στα επόμενα 5 χρόνια θα δούμε πολλά τέτοια μοντέλα, και όλο και λιγότερα συμβατικά. Κάτι που θα ακολουθήσουν και οι άλλοι κατασκευαστές. Και στην Ελλάδα τέτοια αυτοκίνητα αγοράζουμε αργά ή γρήγορα..\nΑν δεν θέλουμε να μείνουμε και σε αυτόν τον τομέα δεκαετίες πίσω, θα πρέπει και στην Ελλάδα να κάνουμε το ίδιο. Να καταργήσουμε όλους τους φόρους από τα ηλεκτρικά αυτοκίνητα και να δημιουργήσουμε δίκτυο φόρτισης παντού. Αλλιώς, όταν όλες οι μάρκες σε δέκα το πολύ χρόνια θα δίνουν έμφαση στα ηλεκτρικά, εμείς δεν θα μπορούμε να τα αγοράσουμε, αφού δεν θα έχουμε όχι μόνο την κουλτούρα, αλλά ούτε τα χρήματα, ούτε και το δίκτυο φόρτισης.\nΑν δεν θέλουμε να γίνουμε νεκροταφείο παλιών συμβατικών αυτοκινήτων όταν όλη η Ευρώπη μπαίνει στην εποχή της ηλεκτροκίνησης, μήπως θα πρέπει να δούμε και να ακολουθήσουμε αυτό που κάνει η Γερμανία;\nΤι λέτε; Υπάρχει τέτοια ανάγκη; Φοβάστε μήπως ξεχαστούμε και σε αυτόν τον τομέα; Μήπως τελικά το ηλεκτρικό αυτοκίνητο είναι πιο μακριά από δέκα χρόνια και η αντίδραση της Γερμανίας γίνεται για ίδιους λόγους και δε μας αφορά; Τι άποψη έχετε;


Κάθε χρόνο εμφανίζονται περίπου 5.000 νέα περιστατικά καρκίνου του μαστού - Ecozen\nΑρχική Υγεία - Διατροφή Κάθε χρόνο εμφανίζονται περίπου 5.000 νέα περιστατικά καρκίνου του μαστού\nΚάθε χρόνο εμφανίζονται περίπου 5.000 νέα περιστατικά καρκίνου του μαστού\n20 Μαΐου 2016 - 09:30 Τελευταία ενημέρωση: 20 Μαΐου 2016 - 09:30\nΗ εκστρατεία τελεί υπό την αιγίδα της Κεντρικής Ένωσης Δήμων Ελλάδας (ΚΕΔΕ), την υποστήριξη του Εθνικού Διαδημοτικού Δικτύου Υγιών Πόλεων-Προαγωγής Υγείας (ΕΔΔΥΠΠΥ) και την ευγενική χορηγία της ELPEN. Πρώτος σταθμός της Κινητής Μονάδας Μαστογράφου είναι η Λαμία στις 26 Μαίου.\nΕκεί το ιατρικό και νοσηλευτικό προσωπικό που την στελεχώνει, θα υποδεχθεί γυναίκες που ανήκουν σε ευπαθείς κοινωνικές ομάδες για την πραγματοποίηση δωρεάν προληπτικών εξετάσεων και μαστογραφιών.Θα ακολουθήσουν η Πάτρα, η Αλεξανδρούπολη, η Καβάλα και η δράση θα συνεχιστεί σε άλλες πόλεις.\nΣύμφωνα με σχετικές έρευνες, ο καρκίνος του μαστού αποτελεί την πάθηση που φοβίζει τις γυναίκες περισσότερο απ’ όλες τις άλλες. Στατιστικά στοιχεία από τις Η.Π.Α. και την Ευρώπη δείχνουν ότι περίπου 1 στις 10 γυναίκες θα εμφανίσει καρκίνο στο μαστό σε κάποια στιγμή της ζωής της.\nΣτην χώρα μας υπολογίζεται ότι κάθε χρόνο εμφανίζονται περίπου 5.000 νέα περιστατικά καρκίνου του μαστού, γεγονός που δείχνει ότι οι Ελληνίδες προσβάλλονται από τη νόσο λιγότερο συχνά σε σχέση με τις Αμερικανίδες ή τις Βορειοευρωπαίες.\nΑυτό παρ’ όλο που φαίνεται ενθαρρυντικό, δεν είναι καθησυχαστικό γιατί η συγκεκριμένη ασθένεια είναι η πιο διαδεδομένη κακοήθης πάθηση των γυναικών, στην Ελλάδα.\nΗ καλύτερη δυνατότητα για επιτυχή αντιμετώπιση του καρκίνου του μαστού είναι η έγκαιρη διάγνωση, υπογραμμίζουν οι ειδικοί. «Να εξετάζετε το στήθος σας, να επισκέπτεστε το γιατρό τακτικά και να κάνετε προληπτικά μαστογραφία σε τακτά χρονικά διαστήματα», προτρέπει τις γυναίκες η ΕΑΕ και τα αποτελέσματα είναι ενθαρρυντικά.\nΤα τελευταία χρόνια η πρόγνωση των γυναικών με καρκίνο του μαστού φαίνεται να έχει βελτιωθεί σημαντικά, καθώς ο αριθμός των ασθενών που θεωρείται ότι έχουν πλέον ιαθεί αυξάνει συνεχώς, ενώ τόσο η επιβίωση όσο και η ποιότητα ζωής όλων όσων έχουν ασθενήσει έχουν βελτιωθεί αισθητά.\nΓια να διαγνωστεί έγκαιρα ο καρκίνος του μαστού υπάρχουν τρεις δυνατότητες: Η αυτοεξέταση των γυναικών, η κλινική εξέταση από γιατρό και η μαστογραφία, ανέφερε κατά τη διάρκεια συνέντευξης Τύπου, ο πρόεδρος της ΕΑΕ Ευάγγελος Φιλόπουλος.\nΌπως είπε, η μαστογραφία αποτελεί την πιο συχνή εξέταση για τη διάγνωση του καρκίνου του μαστού και η διαγνωστική ικανότητα της είναι πολύ μεγάλη. Μπορεί δε να ανακαλύψει μία κακοήθεια πριν αυτή εντοπιστεί με την κλινική εξέταση. Η ΕΑΕ συστήνει την τακτική προληπτική μαστογραφία κάθε δύο χρόνια σε γυναίκες άνω των 40 ετών.\nΟ κ. Φιλόπουλος, αναφέρθηκε και στην μακρόχρονη προσφορά της ΕΑΕ, σημειώνοντας, ότι οι κινητές μονάδες μαστογράφων, την τελευταία δεκαετία, έχουν παράσχει δωρεάν έλεγχο σε περισσότερες από 50.000 Ελληνίδες σε 300 χωριά και πόλεις της χώρας.\nΤην υποστήριξή του στο πρόγραμμα δωρεάν μαστογραφιών της ΕΑΕ, εξέφρασε ο πρόεδρος της ΚΕΔΕ και του Ελληνικού Διαδημοτικού Δικτύου Υγιών Πόλεων, Γιώργος Πατούλης.\nΣημείωσε ότι στην Αττική βρίσκεται σε εξέλιξη Πρόγραμμα Δωρεάν Ψηφιακών Μαστογραφιών όπου έχουν εξεταστεί περισσότερες από 3.000 γυναίκες ευπαθών κοινωνικά ομάδων.\nΓια δράση ουσιαστικής κοινωνικής ευαισθησίας, μίλησε από την πλευρά του ο Θεόδωρος Τρύφων, αντιπρόεδρος ELPEN, πρόεδρος Πανελλήνιας Ένωσης Φαρμακοβιομηχανίας.\nΕπισήμανε ότι «η σύμπραξη με την ΕΑΕ αποτελεί για την ELPEN έναν ξεχωριστό σταθμό στη μακρόχρονη πορεία της, καθώς την κάνει κοινωνό σε μια σπουδαία αποστολή. Να μην υπάρχει γυναίκα που να μην προλάβει και να μην θεραπευτεί από τον καρκίνο του μαστού».\nΠροηγούμενο άρθροH EBRD χρηματοδοτεί την Energean τη μόνη ελληνική πετρελαιοπαραγωγό εταιρεία\nΕπόμενο άρθροΤεράστια τσουνάμι ύψους 120 μέτρων σάρωσαν τον Άρη!


LACOSTE x MINECRAFT – Όλα ξεκινούν από το παιχνίδι - Mens Arena\nΗ Lacoste και η Minecraft συνεργάζονται δημιουργώντας ένα pixelized κόσμο, χτίζοντας γέφυρες μεταξύ εικονικού και πραγματικού, προσκαλώντας μας να παίξουμε γύρω από μια κοινή φιλοσοφία.\nTο σημείο εκκίνησης αυτής της συνεργασίας; H αλληλοβοήθεια για την οικοδόμηση ενός καλύτερου κόσμου και η ευκαιρία να ανακαλύψουμε νέα στοιχεία του εαυτού μας – ως παίκτες, ως ενθουσιώδης συμμετέχοντες, ως μέλη της ίδιας κοινότητας.\nΜια συνεργασία που εξερευνά το εικονικό και το πραγματικό, δημιουργώντας μια συλλογή που εστιάζει στη μοναδικότητα του καθενός από εμάς, για να το γιορτάσουμε καλύτερα.\nΓια περισσότερο από μια δεκαετία, οι λάτρεις των παιχνιδιών όλων των ηλικιών έχουν περιηγηθεί στους πολύχρωμους χάρτες τοπίων του Minecraft. Σήμερα, αυτό το μοναδικό σύμπαν αναδεικνύεται στη νέα συλλογή της Lacoste, η οποία δεν έχει τίποτα εικονικό: μια ντουλάπα 360° για άνδρες, γυναίκες και παιδιά, όπου τα ready-to-wear ρούχα, αξεσουάρ και sneakers κοσμούνται με τα pixelated γραφικά του Minecraft.\nΗ συλλογή Lacoste x Minecraft αποτελείται από key items που έχουν σχεδιαστεί για την Άνοιξη/Καλοκαίρι 2022 για να εκφράσετε το δικό σας στυλ – στον πραγματικό ή τον εικονικό κόσμο.\nΤο iconic polo με pixelated σχέδια, φούτερ με ανάγλυφες λεπτομέρειες, πολύχρωμα t-shirts, backpacks, αξεσουάρ και sneakers, τα οποία θα βρείτε στα καταστήματα λιανικής Lacoste αλλά και σε επιλεγμένο δίκτυο συνεργατών.\nΤα προϊόντα ένδυσης και υπόδησης Lacoste διατίθενται στην Ελλάδα από τον Όμιλο Notos Com Holdings.\nLACOSTE x MINECRAFT, Notos Com Holdings, συνεργασία\nMontblanc x Maison Kitsune Capsule Collection\nPrevious articleCK Everyone Eau de Parfum: Ένα ανανεωμένο, γεμάτο αυθεντικότητα άρωμα\nNext articleGreen Properties: Ένα σύγχρονο συγκρότημα κατοικιών, υψηλής αισθητικής στην Γλυφάδα\n0 replies on “LACOSTE x MINECRAFT – Όλα ξεκινούν από το παιχνίδι”


από Admin Την / Το Πεμ Ιαν 27, 2011 7:36 pm\nΑύριο, Παρασκευή, 29 Ιανουαρίου 2011, οι μικροί Φαροφύλακες θα πάρουν όλοι μαζί το πρωινό τους!\nΓια το σκοπό αυτό το κάθε παιδί θα χρειαστεί τα ακόλουθα:\n1. Μία καθαρή πετσέτα φαγητού για να στρώσει στο θρανίο του.\n2. Λίγες χαρτοπετσέτες.\n3. Πλαστικό ταπεράκι που θα χρησιμεύσει και ως πιάτο για την κατανάλωση της τροφής που το κάθε παιδί θα επιλέξει.\n4. Κουταλάκι ή πιρουνάκι, αν κι εφόσον χρειάζεται για την κατανάλωση του πρωινού.\n5. Και φυσικά το πρωινό που θα επιλέξει το κάθε παιδί!\n1. Τα μεταλλικά μαχαίρια (μόνο πλαστικά μαχαιράκια μιας χρήσης επιτρέπονται και μόνο αν είναι εντελώς απαραίτητα)\n1. Αν φέρετε αβγά, να είναι καλά βρασμένα και όχι μελάτα και έχουμε "ατυχήματα".\n2. Τα φρούτα ή τα λαχανικά να είναι καλά πλυμένα και αν χρειάζεται και καθαρισμένα και κομμένα, έτοιμα για κατανάλωση.\n3. Όλα τα τρόφιμα να είναι σωστά συσκευασμένα ή σε ταπεράκι ή σε αλουμινόχαρτο κλπ\nΓια ένα σωστό παιδικό πρωινό πρέπει να διαλέξουμε από τρεις τουλάχιστον από τις παρακάτω ομάδες τροφών. Η μία όμως ομάδα πρέπει υποχρεωτικά να είναι ή τα φρούτα ή τα λαχανικά.\n1. Φρούτα (πχ πορτοκάλι, μήλο, μπανάνα, μανταρίνι, αχλάδι κλπ)\n2. Λαχανικά (πχ ντομάτα, καρότα, μαρούλι, πιπεριά, χορταρικά, πατάτα, σπανάκι)\n3. Ψωμί - Δημητριακά (πχ άσπρο ψωμί, μαύρο ψωμί, φρυγανιά, παξιμάδι, κέικ, τσουρέκι, μπισκότα, Corn Flakes, Rice Crispies, Bran Flakes, ρύζι, ζυμαρικά, καλαμπόκι)\n4. Γάλα - Γαλακτοκομικά (πχ φρέσκο γάλα, τυρί, γιαούρτι)\n5. Κρέας ( πχ κρέας, πουλερικά, ψάρια και θαλασσινά, αβγά, όσπρια, ξηροί καρποί)\nΜΕΡΙΚΕΣ ΚΑΛΕΣ ΙΔΕΕΣ ΓΙΑ ΠΑΙΔΙΚΟ ΠΡΩΙΝΟ ΑΠΟ ΕΙΔΙΚΟΥΣ\n1. Ένα φλιτζάνι γάλα με δημητριακά πρωινού και 1 φρούτο.\n2. Ένα αβγό, 1 - 2 φέτες ψωμί, λίγο τυρί και 1 φρούτο.\n3. Ένα φλιτζάνι γάλα, 1 κομμάτι κέικ και 1 φρούτο.\n4. Ένα φλιτζάνι γάλα, 1 - 2 φέτες ψωμί, λίγο βούτυρο και μέλι και 1 φρούτο ή χυμός.\n5. Ένα γιαούρτι με δημητριακά πρωινού και 1 - 2 φρούτα.\n6. 1 τοστ (ψωμί - ζαμπόν - τυρί ) και 1 φρούτο ή χυμός.\nΟι ποσότητες που αναφέρονται είναι ενδεικτικές και προσαρμόζονται ανάλογα με το ρυθμό ανάπτυξης και την όρεξη του κάθε παιδιού.\nΕίναι σημαντικότερο να φροντίσουμε να περιλαμβάνει το πρωινό επιλογές από τρεις τουλάχιστον ομάδες τροφών και λιγότερο η ποσότητα. Χωρίς βεβαίως αυτό να σημαίνει πως θα φτάσουμε στα άκρα, τρώγοντας είτε ελάχιστη ποσότητα είτε υπερβολική...\nΑπ: ΠΡΩΙΝΟ ΣΤΟ ΣΧΟΛΕΙΟ\nαπό Admin Την / Το Πεμ Ιαν 27, 2011 8:02 pm\nΜια και ο λόγος για πρωινό, ας μην ξεχάσουμε και την τοπική μας παράδοση...\nΟι άνθρωποι στα χωριά μας συνήθιζαν τα παλιά χρόνια να τρώνε πριν ξεκινήσουν για τη δουλειά ένα καλό πιάτο τραχανά! Ο τραχανάς περιέχει αλεύρι, γάλα, αβγά. Στο βράσιμο πρόσθεταν και λίγο λάδι καθώς και μερικά κομμάτια τυρί φέτα.\nΦεύγοντας για το χωράφι ή τη στάνη έπαιρναν μαζί τους είτε ζυμωτό ωραίο ψωμάκι με λίγες ελιές ή ένα κομμάτι τυρί είτε μερικά κομμάτια πίτα.\nΣτο δρόμο συμπλήρωναν τη διατροφή τους με φρούτα κομμένα από τα δέντρα που συναντούσαν και ανάλογα με την εποχή είτε με ξηρούς καρπούς...\nΣυχνά επίσης έτρωγαν ξηρά σύκα ή και πιτούλες φτιαγμένες από ξηρά σύκα.\nΜιλάμε βέβαια για τις καλές εποχές. Γιατί στον τόπο μας υπήρξαν και εποχές πολύ δύσκολες που οι άνθρωποι υπέφεραν από πείνα. Τότε δε δίσταζαν να τρώνε ακόμη και ωμά χόρτα για να ξεγελάσουν την πείνα τους...\nαπό Admin Την / Το Πεμ Ιαν 27, 2011 8:14 pm\nΤο σημαντικότερο γεύμα όλων μας, θα πρέπει να είναι το πρωινό!\nΠόσο μάλλον για τα παιδιά που αποτελούν μια κατηγορία ατόμων με μεγάλες απαιτήσεις σε ενέργεια και θρεπτικά συστατικά. Οι νεαροί οργανισμοί αναπτύσσονται καθημερινά. Θα πρέπει να καταναλώνουν υγιεινές τροφές, γεμάτες ενέργεια και θρεπτικά συστατικά, ώστε να αναπτυχθούν σωστά. Βιταμίνες, μέταλλα και ιχνοστοιχεία, πρωτεΐνες υδατάνθρακες αλλά και λιπαρά.\nΤο πρωινό γεύμα μάς βοηθά να ξεπεράσουμε πολλά «διατροφικά εμπόδια», που θα παρουσιαστούν στη διάρκεια της μέρας μας. Τείνει να βγει από τη ζωή μας δυστυχώς, λόγω του σύγχρονων γρήγορων ρυθμών, ενώ θα πρέπει να αποτελεί το σημαντικότερο γεύμα της ημέρας, κυρίως για τους μικρούς μαθητές.\nΣε συνεργασία με την υπόλοιπη οικογένεια, το πρωινό θα πρέπει να λαμβάνεται κάθε μέρα. Είναι δυνατόν ένα παιδί να φεύγει για το σχολείο τρώγοντας πρωινό, εάν ο γονιός του πρώτος δεν αποτελεί το καλό παράδειγμα; Οι αρχές σχετικές με τη σωστή διατροφή και οι καλές συνήθειες των γευμάτων, ξεκινούν από το σπίτι! Γι’ αυτό, βοηθήστε τα παιδιά σας και αφήστε τα να σας μιμηθούν. Φάτε πρωινό όλοι μαζί! Μια συνήθεια τόσο απλή αλλά συνάμα τόσο σημαντική, που τα παιδιά θα πρέπει να διατηρήσουν για την υπόλοιπη ζωή τους.\nΓια ποιους λόγους θα πρέπει να καταναλώνουν τα παιδιά και οι έφηβοι πρωινό;\n1. Έρευνες δείχνουν πως τα παιδιά που τρώνε πρωινό έχουν φυσιολογικό βάρος, σε σχέση με τα παιδιά που δεν καταναλώνουν πρωινό, για τα οποία διαπιστώθηκε ότι είτε κινδυνεύουν ή είναι ήδη παχύσαρκα. Αυτό συμβαίνει, διότι τα παιδιά που δεν συνηθίζουν να τρώνε πρωινό, καταναλώνουν μεγαλύτερες ποσότητες φαγητού το μεσημέρι ή πέφτουν με τα μούτρα στη λήψη ανθυγιεινών σνακ, για να μετριάσουν εύκολα τη πείνα τους.\n2. Τα παιδιά που αφαιρούν το γάλα από το πρωινό τους, το οποίο και θεωρούν πως είναι ρόφημα μόνο για τα «μικρά παιδιά», ολοένα και αυξάνονται. Η διατροφική αγωγή, θα πρέπει να δίδεται από την οικογένεια. Αν θέλετε να πιει το παιδί σας γάλα θα πρέπει πρώτα να πιείτε εσείς οι ίδιοι! Τα παιδιά πρέπει σταδιακά να αντιληφθούν την αξία των γαλακτοκομικών προϊόντων, αφού το γάλα, το γιαούρτι, το τυρί και όλα τα υπόλοιπα, θα δώσουν στο νεαρό οργανισμό το ασβέστιο, αλλά και τόσα άλλα θρεπτικά συστατικά που χρειάζεται.\n3.Όλοι το πρωί βιαζόμαστε να φύγουμε και να πάμε στις δουλειές μας. Έτσι και οι μαθητές. Ξυπνούν στο παρά πέντε και δεν έχουν αρκετό χρόνο για να πάρουν πρωινό στο σπίτι. Αυτό, για ένα παιδί, έχει ως αποτέλεσμα να πεινά στο σχολείο κι έτσι με την πρώτη ευκαιρία, σε ένα διάλειμμα, να καταναλώνει «έτοιμα γεύματα», που τις περισσότερες φορές, είναι και ανθυγιεινά. Οι συστάσεις των επιτροπών των σχολικών κυλικείων είναι πολλές, αλλά το πρόβλημα δεν φαίνεται να μετριάζεται. Αντιθέτως, τα κυλικεία διαθέτουν στα παιδιά μια πληθώρα ακατάλληλων τροφίμων, μη ασφαλή βεβαίως για την υγιεινή σίτιση των παιδιών. Η κατανάλωση λοιπόν ενός σνακ με πολλά λιπαρά σε καθημερινή βάση, θα βλάψει την υγεία του παιδιού, αφού μπορεί να προκαλέσει αύξηση των επιπέδων των λιπιδίων του αίματος(αυξημένη χοληστερόλη), ενώ εάν δεν διαπιστωθεί και αντιμετωπιστεί έγκαιρα, θα οδηγήσει το παιδί σε χρόνιες ασθένειες, όπως τα καρδιαγγειακά νοσήματα, ο σακχαρώδης διαβήτης και τόσα άλλα…\nΗ καλύτερη λύση στη πρόληψη του προβλήματος αυτού, είναι η λήψη πρωινού στο σπίτι και η προετοιμασία του σνακ επίσης από το σπίτι.\n4.Έρευνες καταλήγουν στο ότι ο μαθητής που απολαμβάνει ένα σωστό πρωινό, επιλέγει να καταναλώνει τρόφιμα με μικρότερα ποσοστά λίπους, πλούσια σε θρεπτικά συστατικά, ενώ το διαιτολόγιό του είναι πιο ισορροπημένο. Ακόμα και το ασβέστιο, ο σίδηρος, οι βιταμίνες Α και C και ο ψευδάργυρος, φάνηκαν να είναι σε καλύτερες αναλογίες από εκείνες των παιδιών που καταναλώνουν κατ’ εξαίρεση ή παραλείπουν το πρωινό τους. Επίσης, παιδιά που τρώνε πρωινό, είναι πιο αδύνατα και πιο υγιή.\n5.Παιδιά που καταναλώνουν πρωινό στο σπίτι τους, φάνηκε πως έχουν και καλύτερες επιδόσεις στο σχολείο. Αντίθετα οι μαθητές που αποφεύγουν το πρωινό, δείχνουν κουρασμένοι και παρουσιάζουν μειωμένη συγκέντρωση. Τα στοιχεία αυτά οφείλονται στο ότι τα παιδιά που δεν καταναλώνουν πρωινό, έχουν μειωμένα επίπεδα γλυκόζης στο αίμα. Η γλυκόζη είναι το βασικό συστατικό της ενέργειας που χρησιμοποιεί ο εγκέφαλος. Η έλλειψή της επίσης προκαλεί υπογλυκαιμικά επεισόδια: Αίσθημα κούρασης άνευ προφανούς λόγου, πονοκεφάλους, κακή διάθεση, μόνιμο αίσθημα πείνας, εφιδρώσεις, λιποθυμικά επεισόδια και τόσα άλλα.\n*Προσέξτε το παιδί σας και προστατέψτε το εάν συμβεί κάτι από τα παραπάνω. Ελέγξτε τα επίπεδα γλυκόζης στο αίμα του.\nΠροτάσεις για ένα σωστό πρωινό:\nΤο 1/4 από την συνολική ενέργεια που πρέπει να λαμβάνει είτε ένα παιδί, είτε ένας ενήλικας, πρέπει να προέρχεται από το πρωινό και το ενδιάμεσο γεύμα. Δηλ. αν υποθέσουμε ότι κάποιος χρειάζεται 1000Kcal, Οι 250 Kcal, πρέπει να προέρχονται από το πρωινό. Επίσης, ένα πρωινό γεύμα θα πρέπει να είναι πλήρες σε θρεπτικά συστατικά: Πρωτεΐνες- υδατάνθρακες- λιπαρά, αλλά και σε μικροθρεπτικά συστατικά: βιταμίνες- μέταλλα- ιχνοστοιχεία.\n- 1 φλιτζάνι γάλα 1,5% με δημητριακά πρωινού(καλό είναι να επιλέξετε δημητριακά ολικής άλεσης-χωρίς ζάχαρη) και 1 φρούτο εποχής ή 1 χυμός\n- 1 γιαούρτι 2% με δημητριακά πρωινού με 1 φρούτο εποχής ή 1 χυμό\n- 1 τοστ με 2 φέτες ψωμί(προτιμήστε ψωμί ολικής), με 1 φέτα του τοστ κασέρι χαμηλών λιπαρών και 1 φέτα άπαχο φιλέτο γαλοπούλας ή χαμηλό σε λιπαρά ζαμπόν, με 1 φυσικό χυμό\n- 1-2 ρυζογκοφρέτες ή καλαμπογκοφρέτες με μέλι ή τυρί και 1 φυσικό χυμό ή 1-2 φρούτα εποχής\n- 1 γάλα 1,5% με 1 κουλούρι και 1 φρούτο εποχής\n- 1 γάλα 1,5% ή 1 γιαούρτι 2% με 1 σταφιδόψωμο και 1 φυσικό χυμό ή 1-2 φρούτα\n- 1 γάλα με 2 μπισκότα (επιλέξτε μπισκότα ολικής) και 1 φρούτο εποχής ή 1 χυμό\n- 1 γάλα 1,5% με 1-2 φέτες ψωμί με μέλι (ή ταχίνι ή ταχίνι κακάο ή μαρμελάδα φρούτου) και 1 φρούτο εποχής ή 1 χυμό\n- 1 φέτα σπιτικό κέικ με γάλα 1,5% ή γιαούρτι 2% και 1 φρούτο εποχής ή χυμό\n- 1 βραστό αυγό με 1 φέτα ψωμί-30γρ. τυρί και 1 φρούτο εποχής ή 1 φυσικό χυμό\n- 3-4 φρυγανιές με μέλι –γιαούρτι 2% γάλα 1,5% ή ξινόγαλο και 1 φρούτο εποχής ή 1 φυσικό χυμό\n- 1 κομμάτι μηλόπιτα σπιτική με γάλα 1,5% και 1 φρούτο εποχής ή 1 φυσικό χυμό\n- 1 κομμάτι πίτα (προτιμήστε σπιτική) με 1 ποτήρι ξινόγαλο ή γάλα 1,5% ή γιαούρτι 2% και 1 φρούτο εποχής ή 1 φυσικό χυμό\n- 1 ψωμάκι τύπου brios (ή άλλο) με μανούρι(ή γραβιέρα)-ντομάτα και μαρούλι και 1 φυσικός χυμός η 1-2 φρούτα εποχής\n- 1 ρυζόγαλο με 1 φρούτο εποχής ή 1 χυμό\n- 1-2 αβγόφετες με τυρί χαμηλό σε λιπαρά ή μέλι, 1-2 φρούτα εποχής και 1 φυσικό χυμό\n- 1 ομελέτα με τυρί και 1 φυσικό χυμό ή 1 φρούτο εποχής\n- 2-3 κριτσίνια ολικής με 30-60γρ.τυρί και 1 φυσικός χυμός ή φρούτο εποχής\n- 1-2 φέτες τσουρέκι με γάλα 1,5% με 1 φρούτο ή 1 χυμό\n- 1 γιαούρτι 2% με φρούτα και μέλι\n- 1 μπάρα δημητριακών με 1 φρούτο εποχής και 1 γάλα 1,5% ή γιαούρτι 2%\n- Και μη ξεχνάτε να συνεχίσετε το πρωινό, με ένα σπιτικό σνάκ (δεκατιανό), πλούσιο σε ενέργεια!..\nαπό Admin Την / Το Πεμ Ιαν 27, 2011 8:41 pm\nΑναμνήσεις από ένα άλλο πρωινό στο σχολείο... 17 Ιανουαρίου 2007.\nΚάπως έτσι φαντάζομαι αύριο και το ομαδικό μας πρωινό με τους μικρούς Φαροφύλακες. Όπως τότε με τα Μικρά ... Τερατάκια. (η επιλογή του ονόματος ήταν δική τους, το ξεκαθαρίζω για να μην παρεξηγηθώ! )\nΑν και μικρά όμως όπως βλέπετε είχαν τεράστια όρεξη! Κρίμα που για λόγους δεοντολογίας χρειάστηκε να κρύψω τα πρόσωπά τους, αλλιώς θα βλέπατε και την τεράστια χαρά τους που έτρωγαν όλοι μαζί με τους φίλους τους!\nΣτα δικά μου χρόνια τέτοια χαρά την είχαμε κάθε μέρα. Αφού το σχολείο εκείνα τα χρόνια μας πρόσφερε δωρεάν πρωινό για όλα τα παιδιά. Δυστυχώς αυτά που τρώγαμε δε νομίζω ότι τα θυμάται κανένας από τους συμμαθητές μου με νοσταλγία. Ειδικά το πληγούρι... μια σούπα με κομμένο σιτάρι που δύσκολα κατέβαινε στα λαιμουδάκια μας. Κι είχαμε και το δάσκαλο να επιμένει να μην αφήσουμε ούτε μπουκίτσα... Βλέπετε οι εποχές ήταν δύσκολες και ο δάσκαλος ήξερε πως έτσι πρέπει να γίνει, να φάμε όλο μας το πρωινό, καθώς πολλά από τα παιδιά του σχολείου δεν είχαν και πολλά να φάνε στα σπίτια τους.\nΦυσικά υπήρχε και γάλα. Το ζέσταινε σε ένα μεγάλο καζάνι η κυρα - Λένη, η μαγείρισσα του σχολείου, κι εμείς περνάγαμε ένα ένα με τα μεταλλικά μας κυπελάκια και μας τα γέμιζε με μια μεγάλη κουτάλα.\nΦρούτα όμως δε θυμάμαι να είχαμε φάει ποτέ με το πρωινό μας. Ακόμη τότε οι άνθρωποι δεν ήξεραν την τεράστια αξία των φρούτων στο πρωινό. Τώρα οι διαιτολόγοι επιμένουν πως πρέπει οπωσδήποτε να τρώμε φρούτα με το πρωινό μας ή έστω να πίνουμε ένα ποτήρι χυμό ή να καταναλώνουμε λαχανικά.\nαπό Admin Την / Το Πεμ Ιαν 27, 2011 9:20 pm\nΚαι να θυμάστε αυτό το χρυσό κανόνα για το πρωινό:\nΤο πρωί να τρως σαν βασιλιάς.\nΤο μεσημέρι σαν άρχοντας.\nΚαι το βράδυ; Σαν ζητιάνος!!!\nαπό Admin Την / Το Σαβ Ιαν 29, 2011 10:35 am\nΤο κάναμε! Φάγαμε όλοι μαζί το πρωινό μας στην τάξη!\nΔιαβάστε περισσότερα στο ιστολόγιο ΤΕΤΑΡΤΑΚΙΑ:\nαπό Admin Την / Το Σαβ Ιαν 29, 2011 10:43 am\nΈνα πλήρες πρωινό για παιδιά. Με πορτοκάλι (από την απαραίτητη ομάδα των φρούτων ή των λαχανικών), κουλουράκια ( ομάδα δημητριακά) και φυσικά γάλα, αναντικατάστατο για την ανάπτυξη των παιδιών. Με μια χούφτα αμυγδαλάκια το πρωινό αυτό (από την ομάδα κρέας) κατάφερε να βάλει και τρίποντο στον αγώνα για το τέλειο πρωινό!


Dinamo București ζωντανά αποτελέσματα, πρόγραμμα και σκορ - Χειροσφαίριση - SofaScore\nDinamo București ζωντανά αποτελέσματα, πρόγραμμα και σκορ - Χειροσφαίριση\nDinamo București ζωντανά αποτελέσματα (και ζωντανή μετάδοση, live streaming βίντεο του αγώνα), πρόγραμμα και αποτελέσματα από όλα τα Χέρι πρωταθλήματα που έπαιξε η Dinamo București. Ακόμη περιμένουμε Dinamo București για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε Dinamo București Ζωντανή εξέλιξη ζωντανά αποτελέσματα, εκσυγχρονισμένο πόντο-πόντο σύστημα. Τα στατιστικά ανεβαίνουν στο τέλος του αγώνα. Dinamo București το προηγούμενο παιχνίδι ήταν ενάντια HC Dobrogea Sud Constanta στο Cupa Romaniei το οποίο έληξε με σκόρ 27 - 20 (Η ομάδα Dinamo București κέρδισε τον αγώνα). Dinamo București Η καρτέλα των στοιχείων δείχνει τους τελευταίους 100 αγώνες Χειροσφαίριση Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Dinamo București που θα λάβουν χώρα μελλοντικά.\nDinamo București επίδοση & και γραφήματα κατάστασης στο SofaScore Χειροσφαίριση ζωντανά αποτελέσματα ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Dinamo București όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία είτε άμεση είτε έμμεση ως αποτέλεσμα πράξης σχετικής με το περιεχόμενο της ιστοσελίδας.\nIn match details we offer link to watch online Dinamo București Ζωντανή Μετάδοση. If this match is covered by our partners live streaming service, you can watch Dinamo București on your PC and on mobile - iPhone, iPad, Android or Windows phone. Please note that the intellectual property rights to stream such events are usually owned at a country level and therefore, depending on your location, there may be certain events that you may be unable to view due to such restrictions.\nΤο SofaScore Χειροσφαίριση ζωντανά αποτελέσματα ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Dinamo București live score τους αγώνες ζωντανά στο κινητό σας!


Εφαρμόστε επιτέλους τον νόμο!\n26-12-2019 • 18:05μμ\nΣυνεχίζεται η πολιτική κόντρα κυβέρνησης και αντιπολίτευσης με θέμα τις καταλήψεις και την αστυνομική βία. Στα όσα έγιναν τις προηγούμενες μέρες μετά την αστυνομική επιχείρηση στο Κουκάκι ήρθαν τώρα να προστεθούν και τα πρόσφατα γεγονότα στο Μαρούσι.\nΤην περασμένη Κυριακή δυνάμεις των ΜΑΤ συγκρούστηκαν σώμα με σώμα με αναρχικούς μέσα στον κέντρο του Αμαρουσίου και σε ώρα που ο κόσμος βρισκόταν στην αγορά για τα χριστουγεννιάτικα ψώνια του. Ομάδες αναρχικών επιχείρησαν να ανακαταλάβουν το κτίριο Κούβελου. Οι άνδρες των ΜΑΤ έβγαλαν ξανά τους αντιεξουσιαστές έξω από το κτίριο και τότε οι αναρχικοί ξεχύθηκαν στην αγορά της πόλης και επιδόθηκαν στο αγαπημένο τους σπορ που δεν είναι άλλο από το σπάσιμο βιτρινών καταστημάτων και το κάψιμο αυτοκινήτων.\nΗ αστυνομία στην προσπάθεια της να απωθήσει τους αντιεξουσιαστές έκανε εκτεταμένη χρήση δακρυγόνων και χειροβομβίδων κρότου λάμψης. Ακολούθησαν οι συνηθισμένες οργίλες ανακοινώσεις της αντιπολίτευσης περί αστυνομικής βίας και περί αστυνομικών σερίφηδων. Και οι εφημερίδες που πρόσκεινται στον ΣΥΡΙΖΑ συνεχίζουν να κρατούν ψηλά το θέμα αρκετές μέρες μετά.\nΑλλά και ο Αλέξης Τσίπρας σε πρόσφατη συνέντευξη στον ΑΝΤ1 μίλησε για υπέρμετρη αστυνομική βία. Προφανώς ο Αλέξης Τσίπρας έχει ξεχάσει τους τόνους ληγμένων χημικών που ρίχτηκαν πάνω σε γέρους και γυναικόπαιδα κατά τις διαδηλώσεις για την Μακεδονία. Όπως έχει ξεχάσει και το αλύπητο ξύλο στο Πισοδέρι κατά την υπογραφή της συμφωνίας των Πρεσπών και τις πρωτοφανείς στα χρονικά προληπτικές συλλήψεις πολιτών επειδή κρατούσαν ελληνικές σημαίες.\nΤα χημικά λοιπόν και οι κρότου λάμψεις δεν είναι πρωτοφανείς. Με τα ΜΑΤ κυβέρνησε ο ΣΥΡΙΖΑ. Οι κλούβες ήταν μόνιμα στημένες στην Ηρώδου του Αττικού. Αλλά το πρόβλημα της αριστεράς είναι ότι για πρώτη φορά μετά από δεκαετίες υπάρχει μια κυβέρνηση που τολμά να τα βάλει με τον λεγόμενο αντιεξουσιαστικό χώρο. Πολλοί λένε κατά καιρούς πως ο χώρος διατηρεί σχέσεις συγκοινωνούντων δοχείων με τον ΣΥΡΙΖΑ. Ποτέ εξάλλου στελέχη του ΣΥΡΙΖΑ δεν έχουν καταδικάσει ανοιχτά την βία που προέρχεται από την άκρα αριστερά. Ούτε το επικίνδυνο φαινόμενο των καταλήψεων.\nΑντιθέτως επί κυβερνήσεως ΣΥΡΙΖΑ το φαινόμενο των καταλήψεων άνθισε γιατί είχε τις πλάτες στελεχών και υπουργών της τότε κυβέρνησης. Έτσι γύρω από τα Εξάρχεια ανοίχτηκε μια ομπρέλα τέτοιων «κοινωνικών χώρων» ορμητηρίων βίας και «επαναστατικής» εκπαίδευσης. Και το φαινόμενο επεκτάθηκε και σε άλλες περιοχές της πόλης. Η κατάληψη Κούβελου λειτουργούσε από το 2010.\nΔείτε επίσης: Βάλτε τέλος στην βία της αριστεράς\nΚαμιά κυβέρνηση δεν είχε τολμήσει να την πειράξει. Και τι ήταν αυτή η κατάληψη; Ένα ορμητήριο από το οποίο εξορμούσαν κουκουλοφόροι και επιχειρούσαν καταδρομικές εναντίον του κοντινού αστυνομικού τμήματος καθώς και των γραφείων νόμιμου πολιτικού κόμματος.\nΣε όλα αυτά πρέπει να μπει ένα τέλος. Πράττει άριστα η κυβέρνηση που επιμένει στην εκκένωση των καταλήψεων. Και δεν πρέπει να υποχωρήσει από αυτή την θέση ούτε εκατοστό. Κι ας ωρύεται η αριστερά στα τηλεοπτικά πάνελ.\nΗ κυβέρνηση εκλέχτηκε για να κάνει αυτό. Τα κτίρια είναι παρανόμως κατειλημμένα. Με τον τσαμπουκά και το έτσι θέλω κανείς δεν έχει δικαίωμα να παραβιάζει ιδιωτική περιουσία. Επιπλέον στα κτίρια λαμβάνουν χώρα παράνομες πράξεις όπως ρευματοκλοπή, καθώς και φθορές και ζημιές που τελικά επιβαρύνουν τους ιδιοκτήτες και όχι τους ανεύθυνους καταληψίες.\nΕπιτέλους ας εφαρμοστεί ο νόμος σ αυτή την χώρα.


Τα πλινθόκτιστα χωριά της Καστοριάς που ερήμωσαν και έγιναν κινηματογραφικό σκηνικό. Εκεί συγκρούστηκαν οι Μακεδονομάχοι με τους Κομιτατζήδες και σκοτώθηκε ο Παύλος Μελάς… | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΤα πλινθόκτιστα χωριά της Καστοριάς που ερήμωσαν και έγιναν κινηματογραφικό σκηνικό. Εκεί συγκρούστηκαν οι Μακεδονομάχοι με τους Κομιτατζήδες και σκοτώθηκε ο Παύλος Μελάς…\n27 Ιαν 2021 - 5:36 ΠΜ 8 Comments\nΈνα απόκοσμο και εγκαταλελειμμένο τοπίο που φωνάζει ότι κάποτε υπήρχε ζωή. Τα Κορέστεια της Δυτικής Μακεδονίας είναι ένα ιστορικό σύμπλεγμα χωριών που αποτελείται από την Άνω και Κάτω Κρανιώνα, τα Χάλαρα, τον Μελά, το Μακροχώρι, το Μαυρόκαµπο, τον Άγιο Αντώνιο, τον Γάβρο, τον Κώττα και το Βατοχώρι.\nΒρίσκονται ανάμεσα στην διαδρομή Καστοριά -Φλώρινα και καλύπτουν γεωγραφικά τους δυτικούς πρόποδες του όρους Βίτσι, τους ανατολικούς πρόποδες του όρους Όρλοβο και τους ανατολικούς πρόποδες του όρους Τρικλάριο. Xτίστηκαν τον 19ο αιώνα και εγκαταλείφθηκαν κατά τον εμφύλιο πόλεμο.\nΔείτε τον Κρανιώνα από ψηλά. Το χωριό στην απογραφή του 2011 αριθμούσε μόλις 5 κατοίκους:\nΟ έρημος σήμερα Κρανιώνας. Ντρενόβενι ή Δρανοβαίνη το ονόμαζαν οι σλαβόφωνοι της περιοχής που σήμαινε Κρανοχώρι. Φωτογραφία: Ανδρέας Κουτσοθανάσης\nΗ μαρτυρία του συνταξιούχου δάσκαλου Βασίλη Χρηστίδη στο Ελληνικό Πανόραμα για το κύμα φυγής στο εξωτερικό είναι χαρακτηριστική:\n«Όταν αποφάσιζε να ξενιτευτεί κάποιος και να πάει στον Καναδά, όπου είχαν πάει οι περισσότεροι δικοί μας, περνούσε από γιατρούς και κάποιος γνωστός του, φίλος ή συγγενής, τον περίμενε στα ξένα για να τον υποδεχθεί. Κάποτε, πήγε κι ένας που δεν είχε κανέναν εκεί. Έφτασε στο Τορόντο και πήγε σε μία από τις οδούς της πόλης, αλλά δεν ήξερε τι να κάνει. Ποιον να βρει; Ούτε τη γλώσσα ήξερε. Εδώ ήταν βοσκός. Και άρχισε να φωνάζει, όπως περπατούσε στη λεωφόρο «Κρανιώνα, Μαυρόκαμπος». Πενήντα άτομα τον σταμάτησαν και τον ρωτούσαν «ποιος είσαι εσύ»\nΠενήντα του έλεγαν, εγώ είμαι ο γιος του τάδε κλπ».\nΤο χωριό Γάβρος ερήμωσε μετά τη λήξη του Εμφυλίου, όπου έγινε θέατρο πολεμικών επιχειρήσεων. Το όνομα προέρχεται από το δέντρο «γάβρος». Οι παλιές ονομασίες ήταν Γαβρέσι ή Γκαμπρέσι. Το ερειπωμένο χωριό έγινε σκηνικό στο έργο «Ψυχή Βαθιά» του Παντελή Βούλγαρη.\nΣτο περιβάλλον αυτό βρέθηκε και η «Μηχανή του Χρόνου» για να καταγράψει μαρτυρίες και ντοκουμέντα από την περίοδο του Μακεδονικού Αγώνα. Όταν στις αρχές του 20ου αιώνα η περιοχή βρέθηκε στο επίκεντρο της σκληρής σύγκρουσης των βούλγαρων κομιτατζήδων και των ελλήνων μακεδονομάχων.\nΜια κορυφαία προσωπικότητα της εποχής εκείνης υπήρξε ο Παύλος Μελάς ο οποίος στις 13 Οκτωβρίου του 1904 έπεσε νεκρός στο χωριό Στάτιστα από βόλι τούρκου στρατιώτη. Προς ένδειξη αναγνώρισης και τιμής η πολιτεία μετονόμασε αργότερα το χωριό σε Μελάς. Σήμερα στο σπίτι όπου έγινε μάχη με τους Τούρκους, λειτουργεί το Μουσείο.\nΜακεδόνας - Ιαν 27th, 2021 at 07:35\nΚαι πολλούς από αυτούς που μετανάστευσαν στον Καναδά τους αφαίρεσαν την ιθαγένεια γιατί άκουσον άκουσον είχαν το θράσος να επαναφέρουν τα πραγμαικά τους επίθετα στην ξενιτιά\n- - Ιαν 27th, 2021 at 10:28\nΜεγαλύτερο θράσος απ το να παριστάνουν κάποιοι τους Μακεδόνες αλλα μη Έλληνες δεν υπάρχει.\nΜακεδόνας - Ιαν 27th, 2021 at 13:59\nΘράσος έχετε εσείς που δεν αναγνωρίζεται την πραγματικότητα εδώ και 100 χρόνια. Ποιούς βρήκατε εδώ, τι γλώσσα μιλούσαν πως τους αντιμετωπίσατε.\n-- - Ιαν 29th, 2021 at 06:58\nΕγώ καλέ μου δεν βρήκα κανέναν. Είμαι γηγενής με Έλληνες προγόνους πολύ πρίν την απελευθέρωση.Αυτοί που βρήκαν κάποιους στη Μακεδονία είναι οι φυλές επήλυδων Σλάβων και των επήλυδων τουρκοειδών Βουλγάρων. Μίλα μου για θράσος και για πραγματικότητα 🙂\nΑνώνυμος - Ιαν 27th, 2021 at 10:47\nΟι συμμορίτες που διέπραξαν εγκλήματα στον Εμφύλιο, προσπάθησαν να διαφύγουν μέσω Αλβανίας για να μη συλληφθούν και τους αφαιρέθηκε η ιθαγένεια.\nΜακεδόνας - Ιαν 27th, 2021 at 13:58\nΣε άλλους αναφέρεσαι.\nΜετά τον εμφύλιο πολλοί που μετανάστευσαν Καναδά & Αυστραλία ως οικονομικοί μετανάστες τους αφαίρεσαν την ιθαγένεια επειδή χρησιμοποιούσαν τα πραγματικά τους επίθετα και συμμετείχαν σε μακεδονικούς συλλόγους\n-- - Ιαν 29th, 2021 at 07:07\nΟι Μακεδόνες είμαστε Έλληνες.Οι Μακεδονικοί σύλλογοι είναι Ελληνικοί σύλλογοι αλλιώς δεν είναι Μακεδονικοί αλλα μαιμού νοτιοσλάβικοι και απότοκα του πανσλαβισμού και της κομιντερν. Την Ιθαγένεια τους την αφαίρεσαν και πολύ καλά έκαναν επειδή οι ίδιοι δεν θεωρούσαν οτι είναι Έλληνες στο Γένος.Ε αφού δεν είναι-είσαστε Ελληνες καλό δρόμο.Και φτηνά τη γλίτωσαν με βάση τα εγκλήματα τους.\nΑνώνυμος - Ιαν 27th, 2021 at 10:05\nΓια δεκαετίες μετά τον Εμφύλιο υπήρχαν φυλάκια ελέγχου στο δρόμο, μη επιτρέποντας την εντελώς ελεύθερη κίνηση των κατοίκων και των διερχομένων. Ποιος θα καθόταν εκεί;\n« kozan.gr: Αυτοί είναι οι δικαιούχοι, σε επίπεδο ΚΤΕΛ Κοζάνης, που εντάσσονται στο πρόγραμμα του Υπουργείου Υποδομών και Μεταφορών για τον «ΕΚΣΥΧΡΟΝΙΣΜΟ ΥΠΟΔΟΜΩΝ ΚΑΙ ΑΝΤΙΚΑΤΑΣΤΑΣΗ ΛΕΩΦΟΡΕΙΩΝ ΣΥΓΚΟΙΝΩΝΙΑΚΩΝ ΦΟΡΕΩΝ Ν. 2963/2001»\nΔήμος Αμυνταίου: Κλειστά τα σχολεία Α’ βάθμιας Εκπαίδευσης (Νηπιαγωγεία και Δημοτικά) σήμερα Τετάρτη 27 Ιανουαρίου »


Διαφορά μεταξύ διαφήμισης και δημοσίων σχέσεων - Επιχείρηση\nΔιαφορά μεταξύ διαφήμισης και δημοσίων σχέσεων\nΔιαφήμιση έναντι PR\nΗ διαφήμιση είναι οποιοδήποτε μήνυμα τοποθετείται σε οποιοδήποτε μέσο και πληρώνεται από μια γνωστή οντότητα. Το PR ήταν συνήθως κατανοητό ως ελεύθερη δημοσιότητα με καλή θέληση, από στόμα σε στόμα, διαφημιστική εκστρατεία ή φήμη πολυμέσων. Σήμερα, αυτό υπάρχει, αλλά υπάρχει επίσης πληρωμένος χώρος PR που πωλείται τώρα στα μέσα ενημέρωσης.\nΚάποιος το είπε κάποτε διαφήμιση είναι η μόνη αλήθεια στα μέσα ενημέρωσης, διότι στο τέλος κάθε διαφήμισης υπάρχει κάποιος που ισχυρίζεται την ευθύνη για αυτό το προϊόν, την υπηρεσία ή την ιδέα. Με αυτόν τον τρόπο, το PR θα μπορούσε να θεωρηθεί επικίνδυνο όπλο για εξαπάτηση και ψευδή δημοσιότητα, καθώς το άτομο που θέλει να δημοσιεύσει οποιοδήποτε άρθρο ή νέα δεν θα είναι ορατό. Υπάρχουν εκείνοι που μπορούν να διαβάσουν μεταξύ τους και να καταλάβουν πού πρέπει να έχει ξεκινήσει μια δράση κοιτάζοντας την αλυσίδα των γεγονότων, αλλά οι περισσότεροι άνθρωποι πιστεύουν απλώς τι είναι «γραμμένο στην εφημερίδα». Οι διαφημίσεις λαμβάνουν ως επί το πλείστον πολύ μικρό σεβασμό. Στην πραγματικότητα, μόνο μετά τη δημιουργική επανάσταση της δεκαετίας του '60, ο Admen άρχισε να παίρνει κάποιο σεβασμό. Διαφορετικά, στα παλιά χρόνια, υπήρχε ένα αστείο που έλεγε: «Μην πείτε στη μητέρα μου ότι εργάζομαι στη διαφήμιση, νομίζει ότι έχω καλή δουλειά σε ένα κρησφύγετο πορνείας», και έτσι οι διαφημιστικοί άνθρωποι έβλεπαν με υποψία. Αυτό ήταν αποτέλεσμα της υπερβολικής διαφήμισης κατά τη διάρκεια των βιομηχανικών και μεταπολεμικών ετών.\nΗ διαφήμιση πληρώνεται πάντα, ενώ το PR μπορεί να πληρώνεται ή μπορεί να είναι δωρεάν. Υπάρχει πάντα ένας διαφημιζόμενος ορατός στη διαφήμιση. Το PR είναι αόρατη διαφήμιση. Η διαφήμιση αποτελείται από πολυμέσα όπως τηλεόραση, κινηματογράφο, αποθήκες, εκτυπώσεις, αφίσες, κ.λπ. Το PR αποτελείται από ειδήσεις, συνεντεύξεις τύπου, κιτ τύπου, δελτία τύπου, άρθρα τύπου επί πληρωμή, καθώς και διαχείριση εικόνων και κρίσεων.\nΤα στελέχη PR πρέπει να δικτυωθούν και να διατηρήσουν επαφές με τα σημαντικά άτομα, καθώς και με οποιονδήποτε είναι σχεδόν οποιοσδήποτε. Πρέπει να ζογκλέρουν τους ανθρώπους και να κάνουν τα πράγματα. Τα στελέχη της διαφήμισης είναι κάπως έτσι, αλλά υπάρχουν πολλές παραλλαγές του διαφημιστικού στελέχους «α) οι τύποι αφεντικού, τα μεγάλα κοστούμια, β) τα κοστούμια, μπορούν να λυγίσουν για έναν πελάτη, γ) το τεμπέλης δημιουργικό, δ) το geeky media folk, και ε) τα συνηθισμένα τμήματα ανθρώπινου δυναμικού και διαχείρισης.\nΔιαφήμιση Οι προϋπολογισμοί για μεγάλες μάρκες είναι σημαντικά υψηλοί Μια διαφημιστική καμπάνια μπορεί να κοστίζει εκατομμύρια ετησίως, αλλά παρόμοια αποτελεσματική PR μπορεί να κοστίζει μόνο χιλιάδες. Από την άλλη πλευρά, ορισμένες μάρκες σούπερ εξειδικευμένων μπορεί να κάνουν υπερβολικές δαπάνες για οποιαδήποτε εκδήλωση, επωνυμία ή προσωπικότητα, φέρνοντας ένα αστέρι celeb για έγκριση ή φιλοξενώντας ένα συγκλονιστικό γεγονός. Μπορεί να δαπανήσουν εκατομμύρια μόνο για λίγες τέτοιες εκδηλώσεις, και τίποτα για πληρωμένη διαφήμιση καθόλου. Ομοίως, οι μικρές εταιρείες μπορούν να επιλέξουν μικρές δαπάνες για PR που τους έχουν παρόμοια χιλιόμετρα, όπως και δέκα φορές περισσότερες δαπάνες διαφήμισης.\n1. Η διαφήμιση είναι πληρωμένο μέσο, ενώ το PR μπορεί επίσης να είναι δωρεάν.\n2. Ο προϋπολογισμός για τη διαφήμιση μπορεί να είναι πολύ υψηλός, ενώ για τους PR μπορεί να είναι μόνο μερικές χιλιάδες.\n3. Τα στελέχη δημοσίων σχέσεων πρέπει να διατηρούν ένα τεράστιο κοινωνικό δίκτυο, κάτι που δεν συμβαίνει με τη διαφήμιση.\nΔιαφορά μεταξύ μυελώματος και λεμφώματος\nΟ καρκίνος του μυελώματος έναντι του λεμφώματος είναι μια τρομερή ασθένεια που εμφανίζεται όχι μόνο σε μερικές ομάδες ανθρώπων αλλά και σε οποιονδήποτε ανεξαρτήτως ηλικίας, φύλου και φυλής. Είναι ένα\nΔιαφορά μεταξύ eBook και ePub\neBook vs ePub Καθώς τα eBooks άρχισαν να κερδίζουν την κύρια αποδοχή, πολλές εταιρείες άρχισαν να κατασκευάζουν και να εμπορεύονται τους δικούς τους αναγνώστες eBook. Το πρόβλημα με αυτό\nΔιαφορά μεταξύ αφηρημένης κλάσης και διασύνδεσης στο C #\nΜια αφηρημένη τάξη μοιάζει πολύ με μια διεπαφή, αλλά η ιδέα είναι λίγο συγκεχυμένη για τους αρχάριους του OOP. Εννοιολογικά, μια αφηρημένη τάξη μοιάζει με\nΔιαφορά μεταξύ του Mark Zuckerberg και του Bill Gates\nΟι Mark Zuckerberg και Bill Gates είναι δύο πρωτοπόροι στον τομέα της τεχνολογίας και των τηλεπικοινωνιών. Το πρώτο εφευρέθηκε Facebook - ένα από τα πιο διάσημα και χρησιμοποιημένα\nΔιαφορά μεταξύ Jelly και Jam\nJelly vs Jam Το Jelly και το jam είναι δύο από τα πιο δημοφιλή spreads και καταναλώνονται σε όλο τον κόσμο. Αυτά τα δύο εμφανίζονται συχνά στα ράφια των παντοπωλείων δίπλα-δίπλα.\nΔιαφορά μεταξύ προσώπου και λεύκανσης\nΗ περιποίηση προσώπου και η λεύκανση είναι θεραπείες ομορφιάς που ορισμένες μπορούν να δουν εναλλακτικά. Ωστόσο, το λευκαντικό αναφέρεται συγκεκριμένα σε μια λευκαντική χημική ουσία ή συστατικό\nδιαφορά μεταξύ βαπτίσματος και βάπτισης στην καθολική εκκλησία\nδιαφορά μεταξύ του πάστορα και του υπουργού\nτι είναι το χρώμα ελεφαντόδοντου


iCatch RMH-0445EU-K01P Tα νέα της Αγοράς\nΠαρασκευή, 24 Αυγούστου 2018 | 00:01\n6-Υβριδικό καταγραφικό συμβατό με DUHD\nΗ σειρά των υβριδικών καταγραφικών της iCatch εμπλουτίστηκε με το νέο 6-υβριδικό καταγραφικό RMH-0445EU-K, που είναι μία καλή πρόταση για το χρήστη που θέλει να αναβαθμίσει την υφιστάμενη εγκατάσταση του χώρου του. Το RMH-0445EU-K01P είναι συμβατό με τις τεχνολογίες DUHD, IPC, AHD, TVI, CVI και 960H/D1 προσφέροντας ευελιξία και εναλλακτικές επιλογές στο χρήστη και είναι ιδανικό για εγκατάσταση...\nΗ σειρά των υβριδικών καταγραφικών της iCatch εμπλουτίστηκε με το νέο 6-υβριδικό καταγραφικό RMH-0445EU-K, που είναι μία καλή πρόταση για το χρήστη που θέλει να αναβαθμίσει την υφιστάμενη εγκατάσταση του χώρου του. Το RMH-0445EU-K01P είναι συμβατό με τις τεχνολογίες DUHD, IPC, AHD, TVI, CVI και 960H/D1 προσφέροντας ευελιξία και εναλλακτικές επιλογές στο χρήστη και είναι ιδανικό για εγκατάσταση σε χώρους που δεν έχουν απαιτήσεις επιτήρησης από πληθώρα καμερών, όπως σπίτια, μικρά καταστήματα, κλπ. Το νέο καταγραφικό ενσωματώνει πρότυπο συμπίεσης Η.264 High Profile, μειώνοντας το bitrate και παράλληλα το κόστος αποθήκευσης, χωρίς να χρειαστεί η επένδυση σε μεγαλύτερους σκληρούς δίσκους.\nΤο RMH-0445EU-K01P μπορεί να δεχτεί 4 κάμερες τεχνολογίας DUHD, IPC, AHD, TVI, CVI, και 960H/D1. To κανάλι 1 (CH1) υποστηρίζει την σύνδεση καμερών DUHD από τις ρυθμίσεις κάμερας του καταγραφικού, με ανάλυση έως 8MP 30/25fps. Υποστηρίζονται επίσης αναλύσεις μέσω των αναλογικών εισόδων [email protected], 4MP, 3MP, 1080P, 720P, 960H / D1 @30/25fps, ενώ λειτουργεί και ως υβριδικό υποστηρίζοντας κάμερες IP με ανάλυση 5MP. Είναι συμβατό με το πρωτόκολλα ONVIF 2.42 και CGI για να μπορεί να συνεργαστεί και με προϊόντα άλλων κατασκευαστών, ενώ η υποστήριξη του smart Η.264+, αναμφίβολα θα μειώσει τις απαιτήσεις αποθήκευσης στο σκληρό δίσκο. Όσο αφορά την εξωτερική του εμφάνιση, το RMH διαθέτει στη πρόσοψή του μία θύρα USB 2.0 και φωτεινές ενδείξεις Power, εγγραφής στον σκληρό δίσκο, και LAN για τη κατάσταση του δικτύου. Στη πίσω όψη του θα συναντήσουμε τις υποδοχές BNC για τα 4 κανάλια (Video In), μία θύρα BNC Output (MAIN), βύσματα RCA για είσοδο και έξοδο ήχου (Audio In, Audio Out), έξοδο βίντεο VGA, μία έξοδο HDMI, μία θύρα RS-485 για τον έλεγχο καμερών PTZ, μία θύρα USB για την σύνδεση του ποντικιού, την υποδοχή της εξωτερικής τροφοδοσίας των 12V, και μία θύρα Ethernet (εικόνα 1). Στο εσωτερικό του έχει τη δυνατότητα τοποθέτησης ενός σκληρού δίσκου SATA 3,5’’ με τη βοήθεια των παρεχόμενων στηριγμάτων.\nΜε την ενεργοποίηση του RMH-0445EU-K01P, και αφού εισάγουμε τα στοιχεία μας, μπορούμε για παραμετροποιήσουμε τις ρυθμίσεις του δικτύου, τη γλώσσα μενού, με υποστήριξη της ελληνικής γλώσσας, η οποία στη συσκευή της δοκιμής ήταν και η προκαθορισμένη. Μέσα από το κεντρικό μενού, από την επιλογή «Διαμόρφωση» επιλέγουμε τις «Ρυθμίσεις Κάμερας». Εκεί μπορούμε να επιλέξουμε την ρύθμιση κάμερας, είτε μέσω τοπικής σύνδεσης, είτε μέσω απομακρυσμένης (IP). Στο κανάλι 1 (CH1) υποστηρίζεται επιπλέον η σύνδεση κάμερας DUHD, από το pop down menu (εικόνα 2). Ο χρήστης μπορεί να πραγματοποιήσει αναπαραγωγή/backup σε πραγματικό χρόνο, Zoom, και να προβεί σε χειροκίνητη λήψη στιγμιότυπου.\nΠατώντας δεξί κλικ με το ποντίκι οπουδήποτε πάνω στην οθόνη εμφανίζεται το αναδυόμενο παράθυρο επιλογών με το κυρίως μενού του καταγραφικού (εικόνα 3), από το οποίο ο χρήστης έχει πρόσβαση στις επιλογές Αυτόματη Ακολουθία, Αντίγραφα, Διαμόρφωση, Αναζήτηση Χρόνου, Ιστορικό Συμβάντων, Αναπαραγωγή, PTZ, Smart Search, Zoom, Πάγωμα Βίντεο, και σε τρεις επιλογές προβολής στην οθόνη: PIP, Χωρισμός Μονής Προβολής και Χωρισμός 4-πλης Προβολής. Η επιλογή Διαμόρφωση με την σειρά της δίνει τη δυνατότητα πρόσβασης σε οκτώ υπο-επιλογές (εικόνα 4), και συγκεκριμένα στις Ρυθμίσεις Εγγραφής, στη Ρύθμιση Γεγονότων, στη Ρύθμιση Κάμερας, στη Ρύθμιση Λογαριασμού, στις Ρυθμίσεις Δικτύου, στις Ρυθμίσεις Αποθήκευσης, στις Ρυθμίσεις Συστήματος και στις Πληροφορίες Συστήματος.\nΜέσα από το μενού Διαμόρφωση και το υπομενού Ρυθμίσεις Γεγονότων, ο χρήστης μπορεί να ρυθμίσει την εγγραφή κάθε καναλιού μέσω της ενεργοποίησης διάφορων συμβάντων, όπως της απώλειας βίντεο, ανίχνευσης κίνησης, tripwire, περιμέτρου, προβλήματος στο σύστημα (εικόνα 5). Η εγγραφή σε κάθε κανάλι μπορεί να γίνει χειροκίνητα με τη βοήθεια και χρονοδιαγραμμάτων από το υπομενού Ρυθμίσεις Εγγραφής -> Εγγραφή Προγράμματος, όπου είναι δυνατή η επιλογή των ημερών και των ωρών που θα μπορεί να γίνεται εγγραφή από τις κάμερες, σε συνδυασμό και με την ενεργοποίηση κάποιου συμβάντος.\nΌταν ενεργοποιηθεί ένα από τα συμβάντα που αναφέρθηκαν παραπάνω, το καταγραφικό μπορεί να ρυθμιστεί έτσι ώστε να ξεκινήσει την εγγραφή και να προβάλει το κανάλι από το οποίο προήλθε ο συναγερμός, να αποστείλει μηνύματα ειδοποιήσεων στους χρήστες μέσω email, να ανεβάσει υλικό σε FTP, να δώσει Buzzer και Tips στη κεντρική οθόνη και να κάνει λήψη στιγμιότυπων (snapshots). Τέλος, ο χρήστης μπορεί να λάβει και ειδοποιήσεις σε περίπτωση αποσύνδεσης του δικτύου, ακόμα και σε περίπτωση σφάλματος του σκληρού δίσκου.\nΣτην επιλογή «αναζήτηση» μέσα από το μενού ρυθμίσεων, ο χρήστης μπορεί να αναζητήσει παλαιότερες εγγραφές βάση ώρας, ημερομηνίας, σε περίπτωση ανίχνευσης κίνησης, απώλειας βίντεο, ακόμα και μέσω συναγερμού (εικόνα 6). Επιπλέον μέσω της λειτουργίας smart search, μπορούμε να παρακάμψουμε ορισμένα σημεία του βίντεο και να εστιάσουμε σε αυτά, όπου ανιχνεύθηκε μία κίνηση ή παραβιάστηκε ένας χώρος τον οποίο είχαμε ορίσει προς επιτήρηση. Μέσω της μπάρας επιλογών στο κάτω μέρος της οθόνης, ο χρήστης μπορεί να πραγματοποιήσει λειτουργίες τύπου παύση, γρήγορη/αργή αναπαραγωγή, zoom, πλήρη οθόνη, καθώς και backup αρχείων. Η εξαγωγή των αρχείων πραγματοποιείται πολύ εύκολα και το μόνο που χρειάζεται είναι να εισάγουμε στο καταγραφικό ένα εξωτερικό αποθηκευτικό μέσο (USB, σκληρό δίσκο κ.ά.).\nΔιαχείριση μέσω φορητών συσκευών, PC, MAC\nΓια την διαχείριση του καταγραφικού μέσω φορητών συσκευών Android, iPhone και iPad η iCatch παρέχει δωρεάν την εφαρμογή SoCatch (εικόνα 7). Για την επικοινωνία της φορητής συσκευής με το DVR, αρκεί η σάρωση του QR Code του καταγραφικού μέσα από την εφαρμογή. Αμέσως γίνεται η σύνδεση και έχουμε live view από τις κάμερες. Το app έχει δυνατότητα time search και log search και κατά την αναζήτηση προβάλλει με κόκκινο την ημερομηνία/ώρα που έχει γίνει εγγραφή για να ξεχωρίζει εύκολα. Επίσης, παρέχει δυνατότητα seek όπου μέσα από μπάρα ο χρήστης κάνει χρονική μετατόπιση στο βίντεο αναπαραγωγής. Η σύνδεση μέσω PC και MAC είναι εφικτή με την εφαρμογή iWatch DVR (εικόνα 8) για κάθε ένα από τα δύο λειτουργικά, ενώ αντίστοιχη εφαρμογή είναι διαθέσιμη και για τα κινητά τηλέφωνα με λειτουργικό Windows Phone 7, παρά το γεγονός ότι πλέον δεν είναι ιδιαίτερα εκτεταμένη η διάδοση τους.\nΑπομακρυσμένη πρόσβαση μέσω της εφαρμογής iCMS Pro\nΗ απομακρυσμένη διαχείριση του RMH-0445EU-K01P είναι επίσης δυνατή μέσω της εφαρμογής iCMS Pro για PC (εικόνα 9), η οποία είναι διαθέσιμη στο CD που συνοδεύει το καταγραφικό. To iCMS Pro είναι ένα πρόγραμμα διαχείρισης πολλαπλών DVR, το οποίο υποστηρίζει την ζωντανή επισκόπηση των συστημάτων επιτήρησης, την αναπαραγωγή των εγγραφών από τις κάμερες, την δημιουργία και εναλλαγή άπειρου αριθμού προβολών, κάθε μία από τις οποίες υποστηρίζει την θέαση έως 64 καμερών από πολλαπλές συσκευές, την δημιουργία και διαχείριση ομάδων, την απομακρυσμένη δημιουργία προγραμματιζόμενων εγγραφών, υποστήριξη eMap, έλεγχο καμερών PTZ, και την εξαγωγή των εγγραφών σε μορφές AVI (βίντεο), JPEG, BPM, PNG (εικόνες).\nΠέρα από την εφαρμογή SoCatch, καθαρά για την τεχνική επίβλεψη του καταγραφικού, η iCatch έχει ήδη λανσάρει ένα νέο app, το SoCare. Η εφαρμογή αυτή αποτελεί μια πρωτοποριακή ιδέα για τον τομέα του CCTV, καθώς μετατρέπει ουσιαστικά το κινητό μας σε ένα μικρό Κέντρο Λήψεως Σημάτων DVR. Μέσω αυτής ο εγκαταστάτης μπορεί να βλέπει τεχνικές πληροφορίες για την κατάσταση λειτουργίας του DVR, όπως σφάλμα στον δίσκο, κατάσταση δικτύου, video loss κτλ. Επίσης, μέσω της εφαρμογής θα μπορούμε να διαχειριζόμαστε το μενού του καταγραφικού για αλλαγή ρυθμίσεων, καθώς και να κάνουμε επανεκκίνηση του καταγραφικού. Σημαντικό είναι ότι στην εφαρμογή SoCare έχουμε ακριβώς τα ίδια εικονίδια με το OSD του καταγραφικού για μεγαλύτερη ευκολία.\nΤο καταγραφικό RMH-0445EU-K01P της iCatch αποτελεί μία πολύ καλή λύση για το χρήστη ενός συστήματος που θέλει να το αναβαθμίσει έχοντας ευελιξία επιλογών σε μία υπάρχουσα εγκατάσταση. Τα 6-υβριδικά χαρακτηριστικά του καταγραφικού σε συνδυασμό με τις δυνατότητές του, θα καλύψουν τις ανάγκες ακόμα και απαιτητικών χρηστών.\nΤύπος: Hybrid DUHD, IPC, AHD, TVI, CVI, 960H/D1\nΛειτουργικό: Embedded Linux\nΜέγιστη ανάλυση εγγραφής: 2592 x 1944\nΣυμπίεση εγγραφής: H.264 High profile\nΈξοδος εικόνας: HDMI/VGA/BNC\nΉχος: Audio in/out\nΕγγραφή: 1 x SATA\nΘύρες δεδομένων: 2 x USB 2.0, RS-485


Τα λόγια που δε λες ... Τα λόγια που δε λες ... | Epirusblog.gr | Ιωάννινα Ήπειρος Ελλάδα\nΟ άνθρωπος εκ φύσεως είναι εγωιστής. Έτσι μας έμαθαν. Να είμαστε περήφανοι και να μη συμβιβαζόμαστε εύκολα. Να στοχεύουμε πάντα για το καλύτερο.\nΚαι κάπου στην πορεία, αρχίσαμε να αγνοούμε τους άλλους, τα συναισθήματα τους, και μερικές φορές ακόμη την ύπαρξή τους, απλά επειδή δεν χωράνε στη δική μας λογική.\nΌταν ερωτεύεσαι είσαι διατεθειμένος να κάνεις πολλά. Και το χειρότερο, είναι ότι συγχωρείς ακόμα περισσότερα.\nΑκόμα και τα λόγια που θες να ακούσεις, αλλά ποτέ δεν έρχονται. Τις πράξεις που ονειρεύεσαι αλλά δεν πραγματοποιούνται. Και αρρωσταίνεις καταπίνοντας τα λόγια που δε λες.


Ουκρανία: Το Κίεβο κλείνει τα σχολεία και περιορίζει τα δημόσια μέσα μεταφοράς λόγω κορωνοϊού\nΠρώτη καταχώρηση: Δευτέρα, 5 Απριλίου 2021, 17:51\nΟ Δήμος του Κιέβου επιβάλλει σήμερα νέους περιορισμούς κατά του Covid-19, διατηρώντας τα μέσα μαζικής μεταφοράς μόνο για τους εργαζομένους των απαραίτητων υπηρεσιών και κλείνοντας τους παιδικούς σταθμούς και τα δημοτικά σχολεία.\nΟι περιορισμοί αυτοί, που θα διαρκέσουν τουλάχιστον μέχρι τις 16 Απριλίου, προκάλεσαν τεράστια μποτιλιαρίσματα το πρωί, με πολλούς κατοίκους να αναγκάζονται να πάρουν ταξί -το κόμιστρο των οποίων έχει υπερτριπλασιαστεί- για να πάνε στη δουλειά τους.\nΕπιχειρηματίες που εργάζονται σε τομείς που χαρακτηρίζονται απαραίτητοι (καταστήματα τροφίμων, φαρμακεία, μεταφορές) κατηγόρησαν τον Δήμο ότι δεν έδωσε τον απαραίτητο χρόνο για να χορηγήσουν άδειες κυκλοφορίας στους υπαλλήλους τους που θα τους επέτρεπαν να πάρουν το λεωφορείο ή το μετρό, τα οποία κυκλοφορούσαν ουσιαστικά άδεια.\nΤο Κίεβο, μια πόλη περίπου τριών εκατομμυρίων κατοίκων, κατέγραψε σήμερα περισσότερες από 400 νέες θετικές διαγνώσεις κορωνοϊού και 32 θανάτους μέσα σε 24 ώρες, δήλωσε ο δήμαρχος Βιτάλι Κλίτσκο. Συνολικά, περισσότεροι από 3.600 κάτοικοι έχουν πεθάνει από την αρχή της πανδημίας.\n«Ελπίζω πως οι κάτοικοι του Κιέβου θα κατανοήσουν επιτέλους πως δεν μπορούμε να αγνοούμε τους κανόνες και να κάνουμε σαν να μην υπάρχει ο ιός», είχε δηλώσει ο Κλίτσκο την Τετάρτη ανακοινώνοντας τους νέους περιορισμούς. «Προσπαθούμε να σας σώσουμε! Καταλάβετέ το σας παρακαλώ!».\nΠρώην σοβιετική δημοκρατία με ένα διαλυμένο σύστημα υγείας, η Ουκρανία κατέγραψε σήμερα 10.179 νέες θετικές διαγνώσεις κορωνοϊού και 254 θανάτους σε όλη την επικράτειά της, σύμφωνα με το υπουργείο Υγείας.\nΗ χώρα είχε καταγράψει νέο ρεκόρ θανάτων (421) και ημερήσιων θετικών διαγνώσεων (20.341) προχθές, Σάββατο, ενώ η εκστρατεία εμβολιασμού, που ξεκίνησε στις 24 Φεβρουαρίου, προχωράει πολύ αργά. Μέχρι σήμερα, λιγότεροι από 300.000 Ουκρανοί έχουν λάβει μια πρώτη δόση εμβολίου κατά του Covid-19.\nΤελευταία ενημέρωση: Δευτέρα, 5 Απριλίου 2021, 18:01


ΣΤΗΝ ΠΛΑΤΕΙΑ: Με αφορμή την επέτειο του δημοψηφίσματος\nΜε αφορμή την επέτειο του δημοψηφίσματος\nΚλείσαμε προχτές τα 2 χρόνια από το δημοψήφισμα της 5ης Ιουλίου 2015.\nΕνα ΟΧΙ του 61,5% του Ελληνικού Λαού στο δημοψήφισμα που τέσσερεις μέρες μετά μεταφράστηκε σε ΝΑΙ…\nΤο τι ακολούθησε είναι γνωστό τοις πάσει. Εμείς θα επισημάνουμε ότι: σήμερα, μετά την Μνημονιακή μετάλλαξη του ΣΥΡΙΖΑ, ήλθαν:\nτα σκληρά μέτρα της Β΄Αξιολόγησης του 3ου μνημονίου που ο ίδιος (μαζί με τους ΑΝΕΛ) υπέγραψε.\nΆνοιξε ο δρόμος για ένα ακόμη (το 4ο) μνημόνιο.\nσυνεχίζεται η υπερχρέωση , το καθεστώς επιτροπείας , η απώλεια επιστημονικού δυναμικού της Χώρας.\nη έκθεση του Κυπριακού Ελληνισμού σε πιέσεις για τη συμμόρφωση προς τις νεοαποικιακές υποδείξεις, στις ιμπεριαλιστικές επιδιώξεις (την ώρα που γράφονται αυτές οι γραμμές συνεχίζεται η λεγόμενη πενταμερής για το Κυπριακό στο Κραν Μοντανά της Ελβετίας).\nΌμως, 7 χρόνια μετά την είσοδο μας στα Μνημόνια και 2 χρόνια μετά το δημοψήφισμα, ο αντιμνημονιακός αγώνας του Ελληνικού Λαού συνεχίζεται.\n«Σ’ αυτό τον αγώνα διακρίνονται οι συνεπείς Δημοκράτες κάθε απόχρωσης, που δρουν χωρίς μικροκομματικά οφέλη και χωρίς απαίτηση πρωτοκαθεδρίας, με πνεύμα ενωτικό, πατριωτικό και αντιϊμπεριαλιστικό.\nΠου επισημαίνουν τις απαράγραπτες ποινικές ευθύνες της κυβέρνησης ΣΥΡΙΖΑ/ΑΝΕΛ, ως εκ της παραβίασης του περί δημοψηφίσματος Συνταγματικού άρθρου 44 &2 , που δεν αφορά τη διεξαγωγή γκάλοπ(!) αλλά την απευθείας λήψη απόφασης από το Λαό.» (Γιάννης Σχίζας)\nΤο γνωρίζουμε όλοι:τα μεγάλα προβλήματα της χώρας, οι εξαρτήσεις από την ευρωζώνη και τα ιμπεριαλιστικά κέντρα της διεθνούς τοκογλυφίας, οι πιέσεις για υποχωρήσεις στα Εθνικά θέματα, το ανεπαρκές πολιτικό προσωπικό, δεν μπορούν να απαντηθούν παρά μόνο: από μια Δημοκρατική πανστρατιά στρατευμένων για ουσιώδεις αλλαγές. Για την κυριαρχία –μέσω πειθούς- μιας άλλης λογικής.\nΜε αυτό το σκεπτικό οφείλουν οι Έλληνες Δημοκράτες, χωρίς εξαιρέσεις και αποκλεισμούς, να διαμορφώσουν το μεγάλο παλλαϊκό Δημοκρατικό Αντι-μνημονιακό Μέτωπο που χρειάζεται η χώρα.\nΕμείς, ως «Πρωτοβουλία 14ης Μάη» θα συμβάλουμε με όλες μας τις δυνάμεις προς σε αυτήν την κατεύθυνση. Η ανάκτηση της εθνικής ανεξαρτησίας, η επαναφορά της συνταγματικής νομιμότητας και της λαϊκής κυριαρχίας σε μια κατεύθυνση βιώσιμης ανάπτυξης και κοινωνικής απελευθέρωσης δεν αποτελούν ουτοπία, αλλά μονόδρομο.\n“Βομβαρδίστε το Στρατηγείο – τους –\nΑφήστε χίλια Λουλούδια ν΄ ανθήσουν”\n(Φράση του Πρόεδρου Μάο, ελάχιστα πειραγμένη από εμένα…)\n(Δημοσιεύτηκε στο χθεσινό ΠΑΡΟΝ)\nBy ΣΤΗΝ ΠΛΑΤΕΙΑ στις Ιουλίου 10, 2017\nΔΗΜΟΣ ΧΟΛΑΡΓΟΣ ΠΑΠΑΓΟΥ: ΞΕΜΠΡΟΣΤΙΑΣΜΑ ΑΠΟ Χ. ΚΟΥΓΙ...\nΒΑΛΤΕ ΕΝΑ ΧΕΡΑΚΙ ΝΑ ΒΡΕΘΕΙ Η ΓΑΤΟΥΛΑ ΤΗΣ ΙΩΑΝΝΑΣ Ρ...\nΥΠΕΣ: ΜΟΝΟ ΤΟΥΣ ΣΥΜΒΑΣΙΟΥΧΟΥΣ ΣΤΗΝ ΚΑΘΑΡΙΟΤΗΤΑ ΚΑΛ...\nΣΥΝΕΔΡΙΑΣΗ ΔΣ ΤΗΝ ΤΕΤΑΡΤΗ - ΤΡΟΠΟΠΟΙΗΣΗ ΤΟΥ ΟΡΓΑΝΟ...\n3ο Ανοιχτό Τουρνουά Σκάκι ΕΕΦΑΣ Άνω Βριλησσίων «Η ...


Ξέσπασε σε κλάματα η Μαρία Κορινθίου στην συνέντευξη τύπου για την παράσταση «Γοργόνες και μάγκες»! Τι συνέβη στην ηθοποιό; (Βίντεο) - LIFESTYLE - TV24-MAGAZINE\nLIFESTYLE 19.10.2017 09:43\nΠενήντα χρόνια μετά, το θρυλικό μιούζικαλ του Γιάννη Δαλιανίδη «Γοργόνες και μάγκες» αναβιώνει αυτή τη φορά στο θεατρικό σανίδι. Τη διασκευή και τη σκηνοθεσία του έχει αναλάβει ο Γιώργος Βάλαρης. Σήμερα το μεσημέρι λοιπόν έγινε η Συνέντευξη Τύπου, όπου οι ηθοποιοί και οι συντελεστές της παράστασης μίλησαν για το έργο!\nΗ κάμερα του Youweekly.gr βρέθηκε εκεί και σας μεταφέρει το κλίμα! Διαβάστε παρακάτω…\nΣυγκεκριμένα είπε: «Είναι περίεργο τώρα έτσι όπως νιώθω, αλλά από την άλλη είναι τόσο υπέροχο και λυτρωτικό όλο αυτό! Είναι τιμή μου που βρίσκομαι σε αυτό το τραπέζι με αυτούς τους υπέροχους ανθρώπους, είναι μεγάλο δέος!», είπε η Μαρία μη μπορώντας να συγκρατήσει τα δάκρυα και τους λυγμούς της!\nΣτη συνέχεια αναφέρθηκε στον Γιώργο Βάλαρη, τον οποίο και ευχαρίστησε που την εμπιστεύτηκε να ερμηνεύσει αυτό τον σπουδαίο ρόλο, τον ρόλο της Μαρίνας, και έκλεισε το λόγο της λέγοντας: «Έχω να πω επίσης πως είναι μεγάλη μου τιμή μου να βρίσκομαι πάνω στο σανίδι με τον κύριο Βογιατζή, ο οποίος είναι ένας υπέροχος άνθρωπος και με σέβεται! Θα προσπαθήσουμε όλοι να κάνουμε ότι καλύτερο μπορούμε για αυτό το έργο», κατέληξε η ηθοποιός! Δείτε όσα είπε στο βίντεο που ακολουθεί:


ΚΑΪΣΕΡΙΣΠΟΡ - ΑΛΤΑΙ (09/01) | Προγνωστικά | Ανάλυση | Στατιστικά\nΑρχική Αναλύσεις ΚΑΪΣΕΡΙΣΠΟΡ – ΑΛΤΑΙ\nΚΑΪΣΕΡΙΣΠΟΡ - ΑΛΤΑΙ (09.01.2022 15:00)\n* Over 2.5 τα 8/9 τελευταία μεταξύ τους παιχνίδια, ανεξαρτήτως έδρας και διοργάνωσης\n* Στον πρώτο γύρο (14/08): Αλτάι – Καϊσέρισπορ 3-0\nΜε καλό μομέντουμ έκλεισε το 2021 η Καϊσέρισπορ, στις 30 Δεκέμβρη έκανε περίπατο στο Κύπελλο απέναντι σε ομάδα της 4ης κατηγορίας και πήρε την πρόκριση στους “16” της διοργάνωσης.\nΕξίσου εύκολα, αναπάντεχα ωστόσο, ήρθε η νίκη και στο τελευταίο ματς πρωταθλήματος, ξανά εντός έδρας με την Σίβασπορ. Εκρηκτικό το ξεκίνημα της ομάδας του Καραμάν, οι Γκαβράνοβιτς (2) και Τιάμ διαμόρφωσαν το τελικό 3-0 από το 23ο κιόλας λεπτό!\nΠολύ ισχυρή εντός έδρας, ηττήθηκε μόνο από την πρωτοπόρο Τραμπζονσπόρ στις 2 Οκτωβρίου! Μπροστά στο κοινό της έχει μαζέψει τους 18/24 πόντους της, με τους οποίους είναι στο +6 από την επικίνδυνη ζώνη.\nΜεγάλη απώλεια για το προσεχές μέλλον ο πρώτος σκόρερ της ομάδας Τιάμ, ο οποίος κλήθηκε στην Εθνική Σενεγάλης για το Κόπα Άφρικα. Υπάρχει θεμα στα χαφ σήμερα, με τους Μενσά και Καμπανιάρο τραυματίες και τον Κεμέν θετικό στον Covid.\nΠροηγούμενο ματς: Εντός έδρας νίκη-πρόκριση (4-0) επί της Ακσαράι Μπελεντίγιε για το Κύπελλο. Ουσιαστικά “καθάρισε” τη νίκη πριν το μισάωρο με τα γκολ των Ακντάγκ (5’) και Σαζνταγκί (28’), οι Καρντόσο και Γκαβράνοβιτς διαμόρφωσαν το τελικό σκορ στο τελευταίο 10λεπτο.\n* Δεν δέχθηκε γκολ στα 5 τελευταία εντός έδρας παιχνίδια της\nΣε ελεύθερη πτώση η Αλτάι, το εκρηκτικό ξεκίνημα στη σεζόν μοιάζει πολύ μακρινό πλέον, κατρακυλά στη βαθμολογία της Superlig κι από χθες είναι πλέον εντός επικίνδυνης ζώνης!\nΣτην αυλαία του 2021 ήταν ανταγωνιστική στην Πόλη με την Μπεσίκτας, αλλά δεν κατάφερε να αποφύγει την ήττα (1-0) και αποκλείστηκε από τη συνέχεια του Κυπέλλου. Στο πρωτάθλημα είναι δίχως νίκη από την προηγούμενη αναμέτρησή της με την Μπεσίκτας, το 2-1 στις 24 Σεπτεμβρίου! Έκτοτε μετρά 12 παιχνίδια δίχως “τρίποντο” με ρεκόρ 0-3-9, με τέσσερις ήττες έκλεισε τον πρώτο γύρο, πιο πρόσφατη το 2-0 στην έδρα της Κασίμπασα, όπου άξιζε να δεχθεί περισσότερα τέρματα.\nΔεν τίθεται θέμα αλλαγής προπονητή, ο Μουσταφά Ντενιζλί είναι θρύλος της ομάδας, το νέο γήπεδο πήρε το όνομά του!\nΣημαντικές απουσίες στη μεσαία γραμμή ο τιμωρημένος Πινάρες και ο Πόκο που κλήθηκε στην Εθνική Γκαμπόν για το Κόπα Άφρικα. Στην πόρτα της εξόδου ο Ροντρίγκες, σύμφωνα με δημοσιεύματα θα επιστρέψει στην Κόλο Κόλο.\nΠροηγούμενο ματς: Εκτός έδρας ήττα-αποκλεισμός (1-0) από την Μπεσίκτας στο Κύπελλο. Ο Χάτσινσον πέτυχε το καθοριστικό γκολ στο 61ο λεπτό.\n* Over 2.5 τα 4/5 τελευταία παιχνίδια της στο πρωτάθλημα\n* Goal/Goal τα 7/10 φετινά εκτός έδρας παιχνίδια της στο πρωτάθλημα\nΣε αντίθετη τροχιά οι δύο ομάδες, η Καϊσερισπορ έκλεισε καλά το 2021, είναι πολύ ισχυρή εντός έδρας. Η Αλτάι δεν μπορεί να σηκώσει κεφάλι, δέχεται η μία ήττα μετά την άλλη. Με σημαντικές απουσίες αμφότερες, λιγόστεψαν οι δημιουργικές επιλογές στην Καϊσέρι, πλήγμα η φυγή του Τιάμ στο Κόπα Άφρικα. Θα αποφύγουμε τον άσσο.\n2.02 3.60 3.35 U 2.10O 1.75\n2.01 3.61 3.50 U 2.10O 1.71\n1.34 4.35 12.50 U 1.77O 1.98\nΝτεμιρόκ Τιμωρημένος / Κάρτες\t( Αμυντικός) 9 -\nΚαμπανιάρο Τραυματίας\t( Μέσος) 12 -\nΧοσεϊνί Τραυματίας\t( Αμυντικός) 14 -\nΠαρλάκ Τραυματίας\t( Επιθετικός) 13 1\nΚεμέν Γενικά Εκτός\t( Μέσος) 15 -\nΠινάρες Τιμωρημένος / Κάρτες\t( Μέσος) 17 3\nΚαραγιέλ Τιμωρημένος / Κάρτες\t( Αμυντικός) 20 1\nΑκτσά Τραυματίας\t( Αμυντικός) 15 -\nΤσελένκ Τραυματίας\t( Μέσος) 10 1\nΟζτούρκ Τραυματίας\t( Αμυντικός) 14 -


Ford - Sputnik Ελλάδα\n18:43 25 ΙΑΝΟΥΑΡΙΟY 2021\nΤρομακτικό ατύχημα σε ράλι: Αγωνιστικό Ford Fiesta χάνει τα φρένα κι απογειώνεται - Βίντεο\nΟ γαλλικός αγώνας ράλι Rally Coeur de France είναι γνωστός για τις εντυπωσιακές και δύσκολες διαδρομές του στη γαλλική ύπαιθρο. Σε μια τέτοια ειδική, ένα αγωνιστικό Ford Fiesta δεν φρέναρε σωστά και κυριολεκτικά απογειώθηκε.\nΚάνει ντριφτ με Ford Mustang V8 5 λίτρων και το κάνει σμπαράλια σε κολόνα - Βίντεο\nΤα Ford Mustang ή πιο σωστά οι οδηγοί τους έχουν κακή φήμη, όσον αφορά στην επιθετική συμπεριφορά στο δρόμο. Το παρακάτω βίντεο αποτελεί ένα τέτοιο παράδειγμα.\nΟ Τραμπ δεν φόρεσε μάσκα κατά την επίσκεψή του σε βιομηχανία - Τι είπε ο ίδιος - Βίντεο\nΧωρίς μάσκα προστασίας εθεάθη, την Πέμπτη (21/05), ο Αμερικανός Πρόεδρος, Ντόναλντ Τραμπ, κατά την επίσκεψή του σε βιομηχανία στο Μίσιγκαν.\nΚόντρα Dodge Charger Hellcat με Ford Mustang GT500: Και κάποιος κατέληξε στα χωράφια - Βίντεο\nΑπό τότε που η Dodge έβγαλε τις εκδόσεις Hellcat στα μοντέλα Charger και Challenger, έχουν γίνει τα απόλυτα αμάξια για κόντρες.\nFord και McDonald’s θα φτιάχνουν ανταλλακτικά από φλούδια καφέ - Βίντεο\nΗ αυτοκινητοβιομηχανία Ford και η εταιρεία ταχυφαγείων McDonald’s ανακοίνωσαν τη συνεργασία τους για τη μετατροπή των υπολειμμάτων καφέ σε ανταλλακτικά αυτοκινήτων.\nΤο ισχυρότερο αυτοκίνητο δρόμου που ξεδιπλώνει στην άσφαλτο 760 ίππους!\nΤο νέο Ford Mustang Shelby GT500 του 2020 διαθέτει κτηνώδη ιπποδύναμη με 760 άλογα, ξεπερνώντας κατά πολύ κάθε άλλο –νόμιμο– μοντέλο δρόμου της εταιρείας. Συνδυάζεται με κιβώτιο επτά ταχυτήτων.\nΗ Ford επιβεβαιώνει ότι κλείνει το εργοστάσιό της στο Μπρίτζεντ, σε κίνδυνο 1.700 θέσεις εργασίας\nΗ εταιρεία ξεκίνησε διαβουλεύσεις για το κλείσιμο του εργοστασίου με συνδικάτα. Το εργοστάσιο αναμένεται να έχει κλείσει έως το 2020, ενώ σε κίνδυνο μπαίνουν 1.700 θέσεις εργασίας.\nΎστερα από αρκετά χρόνια ανάπτυξης και βελτιώσεων, το αμερικανικό αεροπλανοφόρο κλάσης Ford δεν μπορεί ακόμη να αξιοποιήσει όλες του τις δυνατότητες και λειτουργίες.\nΗ Ford δηλώνει ότι δεν πρόκειται να μεταφέρει την παραγωγή οχημάτων της στις Ηνωμένες Πολιτείες από την Κίνα, παρά τις παραινέσεις του αμερικανού Προέδρου, Ντόναλντ Τραμπ.\nΆμεση ήταν η αντίδραση του αμερικανού προέδρου Ντόναλντ Τραμπ στην είδηση ότι η αμερικανική αυτοκινητοβιομηχανία Ford Motors απέρριψε συμφωνία με την Κίνα για την πώληση μικρών αυτοκινήτων που παράγονται στην ασιατική χώρα λόγω των υψηλών δασμών.


EL - Τομ Χανκς: Η μπάλα του από τον «Ναυαγό» πουλήθηκε για 268.718 ευρώ!\nΤομ Χανκς: Η μπάλα του από τον «Ναυαγό» πουλήθηκε για 268.718 ευρώ!\nΟ στρογγυλός «φίλος» του Τομ Χανκς στην ταινία «Ο Ναυαγός» (2001), μια μπάλα βόλεϊ με το παρατσούκλι «Γουίλσον», πουλήθηκε σε δημοπρασία στο Λονδίνο για 230.000 στερλίνες (268.718 ευρώ)!\nΣτην θρυλική ταινία του Ρόμπερτ Ζεμέκις, ο Τομ Χανκς (που ήταν υποψήφιος για το Όσκαρ Α’ Ανδρικού ρόλου για την ερμηνεία του) υποδύεται έναν ναυαγό ονόματι Τσακ Νόλαντ, που επιβιώνει μόνος του σε ένα ερημικό νησί. Μοναδική του παρέα είναι μια μπάλα…βόλεϊ, στην οποία ο Νόλαντ δίνει το όνομα Γουίλσον και της φέρεται σαν να ήταν κανονικός άνθρωπος, ολοένα και περισσότερο. Κάνοντας την μπάλα φίλο του, ο μοναχικός ναυαγός προσπαθούσε να διατηρήσει «σώας τας φρένας» του στην σκληρή πραγματικότητα του νησιού.\nΕίκοσι χρόνια μετά, ο Γουίλσον «άλλαξε» χέρια. Όπως λέει ο οίκος Prop Store, που ανέλαβε τη δημοπρασία: «Η υπόλευκη δερμάτινη μπάλα βόλεϊ είναι πολύ ταλαιπωρημένη, προκειμένου να δημιουργήσει το εφέ μιας φθαρμένης, βρώμικης εμφάνισης. Υπάρχει ένα σκούρο καφέ και κόκκινο «πρόσωπο» στο μπροστινό μέρος, που υποτίθεται ότι δημιουργήθηκε από το ματωμένο αποτύπωμα του χεριού του Τσακ Νόλαντ».\n«Ο Γουίλσον έχει ένα ξεθωριασμένο ζευγάρι μάτια, μύτη και στόμα. Το πάνω μέρος του είναι σκισμένο και μια σειρά από κλωνάρια καπνού αναπαριστούν τα υποτιθέμενα μαλλιά του».\nPrevΠροηγούμενο ΆρθροΣυρία: Νέα επιδρομή ρωσικών μαχητικών στην Ιντλίμπ (video)\nΕπόμενο Άρθρο4 κανόνες που ίσως δεν γνωρίζεις για τη μάσκα μαλλιώνNext


Atsarantos, Ατσάραντος, Ats@r@ntos: Αποκλειστικό, η Τζούλια είναι έγκυος!\nΑποκλειστικό, η Τζούλια είναι έγκυος!\nθα το Βαφτισουμε?\nΣάββατο, 20 Μαρτίου 2010 - 8:53:00 μ.μ. EET\nναι αμέ "φόκα λόκα"\nΣάββατο, 20 Μαρτίου 2010 - 10:09:00 μ.μ. EET


Εμπορική συμφωνίας ΕΕ - Καναδά (CETA): «Αναψαν φωτιές» οι Βαλόνοι! - Το Περιοδικό\nΕμπορική συμφωνίας ΕΕ - Καναδά (CETA): «Αναψαν φωτιές» οι Βαλόνοι!\nΜε... τελεσίγραφα απαντά η ΕΕ των «δημοκρατικών αξιών»\nΤα εξαιρετικά πεπερασμένα όρια της εκδοχής της Ευρωπαϊκής Ενωσης για την δημοκρατία φάνηκαν τα τελευταία 24ωρα με έναν τρόπο που ελάχιστοι θα μπορούσαν να φανταστούν: Μέσω των σφοδρών – και υποτιμητικών – αντιδράσεων στην απόρριψη, από το περιφερειακό κοινοβούλιο των Βαλόνων, δηλαδή μιας κοινότητας που αποτελεί λιγότερο από το 1% του συνολικού πληθυσμού της ΕΕ, της εμπορικής συμφωνίας της Ευρωπαϊκής Ενωσης με τον Καναδά (CETA).\nΛόγω αυτής της εξέλιξης, το Βέλγιο δεν μπορεί να δώσει το τελευταίο «ναι» των «28» στη συμφωνία εμπορίου ΕΕ και Καναδά (CETA) – όλα τα υπόλοιπα κράτη μέλη συμφωνούν – με τον πρόεδρο του περιφερειακού Κοινοβουλίου της Βαλονίας, Αντρέ Αντουάν, να απορρίπτει σήμερα το τελεσίγραφο του Ευρωπαϊκού Συμβούλιο(!), για το βράδυ της Δευτέρας, λέγοντας πως «δεν μπορεί να τηρηθεί».\n«Δεν είναι δυνατόν να τηρήσουμε αυτό το τελεσίγραφο», δήλωσε ο Αντρέ Αντουάν, πρόεδρος του περιφερειακού Κοινοβουλίου της Βαλονίας (με το σοσιαλιστικό κόμμα του Πολ Μανιέτ, επικεφαλής της περιφερειακής κυβέρνησης) στο βελγικό ραδιοφωνικό δίκτυο RTL. «Πρόκειται για μία τεράστια σαλάτα κειμένων, που δεν είναι σοβαρή διεθνής νομοθεσία» είπε ο Αντουάν και πρόσθεσε: «Επιπλέον, τα τελεσίγραφα και οι απειλές δεν ανήκουν στη Δημοκρατία, θέλουμε συμφωνία, θέλουμε συνθήκη, αλλά θέλουμε να διαπραγματευτούμε με το ελάχιστο ευγένειας και σεβασμού»…\nΟ ίδιος έδωσε ως πιθανό ορίζοντα το τέλος του χρόνου, και είπε -σχετικά με την απειλή ακύρωσης της Συνόδου με τον Καναδά- πως «πτήσεις Καναδάς-Βρυξέλλες θα υπάρχουν και στο μέλλον».\nΟ πρόεδρος του Ευρωπαϊκού Συμβουλίου Ντόναλντ Τουσκ είχε δώσει την Κυριακή προθεσμία μέχρι «αργά τη Δευτέρα» στον Βέλγο πρωθυπουργό Σαρλ Μισέλ να απαντήσει εάν είναι σε θέση να υπογράψει την CETA, σε μια κίνηση που ουσιαστικά αμφισβητεί ανοιχτά το προβαλλόμενο «αξιακό» οικοδόμημα της ΕΕ.\nH υπογραφή θα γινόταν στη Σύνοδο ΕΕ-Καναδά την Πέμπτη, για την οποία ο Καναδός πρωθυπουργός Τζάστιν Τρουντώ θα πήγαινε στις Βρυξέλλες. Στο τελεσίγραφό του, ο Τουσκ ανέφερε πως εάν το Βέλγιο δεν μπορούσε να υπογράψει, η Σύνοδος θα έπαιρνε αναβολή επ’ αόριστον.\nΟι συγκεκριμένες αντιρρήσεις της Βαλονίας στην CETA αφορούν την ανησυχία για κατακόρυφη αύξηση εισαγωγών χοιρινού και βόρειου κρέατος από τον Καναδά και τα ερωτηματικά γύρω από την υπαγωγή στο διεθνές Δίκαιο για διαφορές μεταξύ κρατών και ξένων επενδυτών. Κατά τους επικριτές της συμφωνίας, αυτό μπορεί να ανοίξει την πόρτα σε πολυεθνικές ώστε να καθορίζουν τη δημόσια πολιτική.\nΤην ίδια στιγμή πάντως, επικριτές της κυβέρνησης της Βαλονίας υποστηρίζουν πως η αντίθεση στη CETA χρησιμοποιείται καιροσκοπικά από τον Πολ Μανιέτ, ο οποίος κατηγορείται πως πιέζει ώστε να ενισχυθεί η προσωπική του θέση εντός της βελγικής κεντροαριστεράς.\nΟπως και να έχει όμως, και ανεξάρτητα από προθέσεις, αυτό το «μπαϊράκι» των Βαλόνων προκάλεσε τρόμο στην ΕΕ, η οποία ανησυχεί πλέον και για το μέλλον της μεγάλης συμφωνίας «ελευθέρου εμπορίου» με τις ΗΠΑ (ΤΤΙP), η οποία έχει ήδη ξεσηκώσει κινηματικές αντιδράσεις.\nΤο Βέλγιο είναι ομοσπονδιακό κράτος, με αποκεντρωμένη διοίκηση. Η γαλλόφωνη Βαλονία, η ολλανδόφωνη Φλάνδρα και η γερμανόφωνη κοινότητα του Βελγίου έχουν δικό τους πρωθυπουργό και δική τους, τοπική Βουλή με ευρύτατες αρμοδιότητες. Μιλώντας στη γερμανική ραδιοφωνία (DLF), ο Όλιβερ Πάας, πρωθυπουργός της γερμανόφωνης κοινότητας, προσπαθεί να εξηγήσει αυτό που ελάχιστοι μπορούν να καταλάβουν στην υπόλοιπη Ευρώπη: πώς είναι δυνατόν μία μικρή κοινότητα 3,5 εκατομμυρίων Βαλόνων να μπλοκάρει μία εμπορική συμφωνία, την οποία υποτίθεται ότι αποδέχονται 500 εκ. Ευρωπαίοι πολίτες;\n«Έχουμε θέσει κι εμείς, όπως και άλλα περιφερειακά κοινοβούλια, μία σειρά από προϋποθέσεις για τη συμφωνία CETA με τον Καναδά» εξηγεί ο Πάας. «Έχουμε δηλώσει ότι κατ΄αρχήν είμαστε υπέρ της συμφωνίας, γιατί μας δίνει τη δυνατότητα να θεσπίσουμε διεθνείς προδιαγραφές στις εμπορικές συναλλαγές. Αλλά δεν είμαστε διατεθειμένοι να απεμπολήσουμε θεμελιώδεις αξίες που επί δεκαετίες είχαμε οικοδομήσει στην Ευρωπαϊκή Ένωση. Σε αυτές περιλαμβάνονται η προστασία του καταναλωτή, το κράτος δικαίου και η δημοκρατική λήψη αποφάσεων».\nΣτην ομοσπονδιακή οργάνωση της πολιτείας το Βέλγιο έχει σημαντικές ομοιότητες, αλλά και κάποιες διαφορές με τη γειτονική Γερμανία. Γιατί ακόμη και τα μεγαλύτερα γερμανικά κρατίδια, όπως η Βαυαρία και η Βάδη-Βυρτεμβέργη, μπορεί να διαθέτουν ευρείες αρμοδιότητες, αλλά δεν δικαιούνται να συνάπτουν ή να αποτρέπουν διεθνείς συμφωνίες. Όμως οι βελγικές περιφέρειες έχουν αυτό το προνόμιο. «Μία ιδιαιτερότητα του βελγικού ομοσπονδιακού συστήματος» λέει ο πρωθυπουργός της γερμανόφωνης κοινότητας, «είναι ασφαλώς το γεγονός ότι τα κρατίδια έχουν και ορισμένες αρμοδιότητες που άπτονται της εξωτερικής πολιτικής. Η συνταγματική τάξη στο Βέλγιο προβλέπει ότι ο ομοσπονδιακός υπουργός Εξωτερικών δεν μπορεί να συνυπογράψει μία τέτοια συμφωνία (όπως η CETA) χωρίς τη συγκατάθεση όλων των τοπικών κρατιδίων».\nΠίσω από το βέτο της γαλλόφωνης Βαλονίας υποβόσκει μία ακόμη αντίθεση με την ολλανδόφωνη Φλάνδρα. Ο συνολικός όγκος των συναλλαγών της Φλάνδρας με τον Καναδά είναι δεκαπλάσιος από τον αντίστοιχο της Βαλονίας. Είναι και αυτός ένας λόγος που οι Φλαμανδοί τάχθηκαν από την αρχή υπέρ της συμφωνίας, σε αντίθεση με τους Βαλόνους. Ο Όλιβερ Πάας δεν θέλει να λάβει θέση στη διαμάχη και λέει ότι ελπίζει να βρεθεί λύση για το καλό του Βελγίου. «Στο Βέλγιο δεν υπάρχει εναλλακτική λύση στο ομοσπονδιακό μοντέλο. Με αυτό το ιδιαίτερα περίπλοκο, είναι η αλήθεια, θεσμικό πλαίσιο, αυτή η χώρα έχει καταφέρει να εξασφαλίσει σε διαφορετικές πολιτιστικές οντότητες μία ειρηνική συμβίωση κάτω από την ίδια στέγη. Αντιλαμβανόμαστε ότι έτσι δεν γίνεται πιο εύκολη η διακυβέρνηση. Αλλά δεν πιστεύω ότι υπάρχει σοβαρή εναλλακτική λύση στο ομοσπονδιακό μοντέλο και στη σημερινή συνταγματική τάξη της χώρας».\nΗ οργή της ΕΕ εναντίον των Βαλόνων εκφράστηκε και με τρόπους που προκαλούν θυμηδία. Η διαπίστωση της Λιθουανής προέδρου Ντάλια Γκριμπαουσκάιτε ότι η ΕΕ έγινε «όμηρος της εθνικής πολιτικής μιας μεμονωμένης χώρας» είναι πραγματικά εντυπωσιακή, αν σκεφτεί κανείς ότι ο πληθυσμός της χώρας της είναι λιγότερος από την Βαλονία.\n«Κανονικά τα εμπορικά ζητήματα επιλύονται σε ευρωπαϊκό και όχι σε εθνικό επίπεδο» αναφέρει η DW και συμπληρώνει: «Τον Ιούλιο ωστόσο ο ίδιος ο πρόεδρος της Κομισιόν Γιούνκερ είχε προαναγγείλει σχεδόν πανηγυρικά το τέλος αυτή της παράδοσης, ανακοινώνοντας ότι θα πρέπει να συμφωνήσουν όχι μόνον το Ευρωκοινοβούλιο αλλά και τα εθνικά κοινοβούλια. Ήταν “λάθος για το οποίο με πίεσαν άλλοι”, παραδέχθηκε την Παρασκευή ο Λουξεμβούργιος. Η γερμανίδα καγκελάριος Μέρκελ όμως πιστεύει ότι εάν ήταν υπεύθυνη για τη CETA μόνον η Κομισιόν, τότε “θα είχαμε άλλες δυσκολίες”.\n»Ο Ζαν Κλοντ Γιούνκερ έχει προειδοποιήσει ότι “εάν δεν είμαστε σε θέση να κλείσουμε μια εμπορική συμφωνία με τον Καναδά, τότε δεν ξέρω πώς θα κλείσουμε εμπορικές συμφωνίες με άλλα μέρη αυτού του κόσμου”. Ο επικεφαλής της Κομισιόν αναφέρεται εμμέσως πλην σαφώς στην αντίστοιχη συμφωνία με τις ΗΠΑ, την επίσης διαμφισβητούμενη TTIP. Το πρόβλημα όμως είναι αρκετά πιο ουσιαστικό: πολλοί θεωρούν ότι διακυβεύεται η ικανότητα της ΕΕ να εκφράζεται ως ένα ενιαίο σύνολο».\n* Στην φωτό, το κτίριο του κοινοβουλίου της Βαλλωνίας στη Ναμύρ\nCETAΒαλόνοιΒέλγιοΕμπορική συμφωνίας ΕΕ - Καναδά\nΣτα χρόνια του μνημονίου, η μητρότητα είναι έγκλημα και αιτία για απόλυση\nΌταν το μέγιστο κέρδος των εργοδοτών είναι το μόνο που μετράει, ακόμα και τα πιο βασικά δικαιώματα φαίνεται πως σιγά-σιγά τείνουν να αποτελέσουν παρελθόν. Ακόμα και το δικαίωμα στην μητρότητα


Πώς μια σχέση που με πλήγωσε «σκότωσε» τον ρομαντισμό μέσα μου - Queen.gr\nΚαι κάπως έτσι, ένα ρομαντικό και ενθουσιώδες κορίτσι μετατράπηκε σε μια κυνική γυναίκα, άκρως ρεαλίστρια.\nΣτα 15 μου έκανα την πρώτη μου μεγάλη σχέση και ξεκίνησα να πιστεύω στο «για πάντα μαζί» και σε όλα αυτά τα ρομαντικά πράγματα που κάθε έφηβη βιώνει... Αυτό το «παραμύθι» έληξε μόλις έγινα 18 και έφυγα από την πόλη μου για να έρθω στην Αθήνα για σπουδές.\nΑλλά παρόλο που ενηλικιώθηκα, τίποτα δεν άλλαξε στο ρομαντικό μυαλό μου. Έναν χρόνο περίπου αφού εγκαταστάθηκα στην πρωτεύουσα, γνώρισα κάποιον που με έκανε να νιώσω ότι άλλη τέτοια αγάπη δεν υπάρχει στον κόσμο και ότι ήμασταν πλασμένοι ο ένας για τον άλλον.\nΖούσα στο ροζ συννεφάκι μου και τα μοναδικά πράγματα που με χαρακτήριζαν την περίοδο εκείνη ήταν ο ενθουσιασμός, ο ρομαντισμός, η επιπολαιότητα και ο αυθορμητισμός. Πίστεψα σε μύθους και σε θρύλους... Σε παραμύθια και ρομαντικές κομεντί που νόμιζα πως υπάρχουν και στην πραγματική ζωή.\nSpoiler alert…δεν έγινε έτσι!\nΟ «έρωτας της ζωής μου», δεν ήταν τελικά τίποτα άλλο παρά μια σχέση που με έκανε να ξυπνήσω απότομα και να συνειδητοποιήσω ότι τελικά, δεν είναι στη ζωή όλα τόσο ρόδινα όσο ήθελα να πιστεύω. Η σχέση τελείωσε, και μαζί με αυτήν και ο ρομαντισμός που είχα μέσα μου.\nΈνιωσα κάπως σαν την πρωταγωνίστρια της αγαπημένης μου ρομαντικής ταινίας που πίστεψε ότι ο άντρας που αγάπησε θα πάλευε για εκείνη. Όμως τελικά, προσκολλήθηκε σε ένα εγωιστικό και δειλό αγόρι, ανίκανο να δει κάτι πέρα από τον εαυτό του.\nΈκλαψα με τις φίλες μου, έζησα το δράμα μόνη μου και κλείστηκα στον εαυτό μου όσο ποτέ άλλοτε. Αλλά κάποια στιγμή συνήλθα (όλα περνάνε άλλωστε σε αυτή τη ζωή!), έβγαλα μια για πάντα από το μυαλό μου την ιδέα πως «τα παραμύθια γίνονται πραγματικότητα», αφαίρεσα τις φωτογραφίες μας από το σπίτι και έγινα ένας άλλος άνθρωπος, χωρίς επιστροφή!\nΉταν η στιγμή που ένιωσα ότι δε θα αγαπήσω ποτέ ξανά, ότι δεν υπάρχουν παραμύθια παρά μόνο μια σκληρή πραγματικότητα που πρέπει να είμαι δυνατή για να αντιμετωπίσω και αυτό το ρομαντικό και ονειροπόλο κορίτσι που ήμουν, μετατράπηκε σε μια κυνική γυναίκα, που κάποιος έπρεπε να προσπαθήσει πολύ για να κερδίσει την καρδιά της.\nΗ αλήθεια είναι πως στην πραγματική ζωή οι σχέσεις ξεκινάνε μετά το «έζησαν αυτοί καλά και εμείς καλύτερα»... Και ενώ στην αρχή μπορεί να μοιάζουν όλα υπέροχα και ιδανικά, καλό θα είναι καθεμιά από εμάς να είναι εξαρχής συνειδητοποιημένη ότι η ζωή δεν είναι παραμύθι.\nΟι επιτυχημένες και υγιείς σχέσεις χαρακτηρίζονται από την αγάπη και τον αλληλοσεβασμό. Χρειάζεται αφοσίωση και συνεχής προσπάθεια ώστε να ξεπερνιούνται τα εμπόδια.\nΣτις σχέσεις δεν υπάρχουν ούτε ιππότες, ούτε πριγκίπισσες, υπάρχουν όμως δύο απλοί άνθρωποι, ο καθένας με τα ελαττώματα και τα προτερήματά του, οι οποίοι έχουν αποφασίσει να είναι μαζί και είναι διατεθειμένοι να επενδύσουν ο ένας στον άλλον.\nΚαι αν τελικά αποτύχει αυτή η σχέση, πάντα να θυμάσαι ότι δεν είναι ούτε ο πρώτος, ούτε ο τελευταίος άντρας στον πλανήτη. Η ζωή προχωράει και δεν αξίζει να είσαι στα πατώματα για κανέναν, όσο κυνικό κι αν ακούγεται αυτό.\nΠολλές φορές οι άνθρωποι επηρεασμένοι από την ιδέα του ρομαντισμού και σκεπτόμενοι την ιδανική σχέση, καταλήγουν να πληγώνονται.\nΚαλό θα είναι να έχεις ρεαλιστικές προσδοκίες.\nΚαι να μην είσαι αγκιστρωμένη από την ψευδαίσθηση της ύπαρξης ιδεατών συντρόφων.\nΣτις σχέσεις δεν υπάρχουν ούτε ιππότες ούτε πριγκίπισσες, υπάρχουν όμως δύο απλοί άνθρωποι, ο καθένας με τα ελαττώματα και τα προτερήματά του.\nΚαι το «για πάντα μαζί» μην το θεωρείς ποτέ δεδομένο.


Επέκταση της Skroutz στην Τουρκία - Biztech\nΗ Skroutz στο πλαίσιο της στρατηγικής επέκτασης σε αγορές του εξωτερικού, ανακοίνωσε την έναρξη της λειτουργίας του www. alve.com, μιας μηχανής αναζήτησης και σύγκρισης τιμών και προϊόντων στην Τουρκία. Σκοπός είναι το www. alve.com να εδραιωθεί ως μία αξιόπιστη πλατφόρμα αναζήτησης και σύγκρισης τιμών και να αποτελέσει ιεργαλείο έρευνας αγοράς για τους Τούρκους καταναλωτές.\nΗ επιλογή της γειτονικής χώρας για την επέκταση των δραστηριοτήτων της Skroutz A.E. εκτός συνόρων, βασίζεται στην τεράστια δυναμική ανάπτυξης που παρουσιάζει η online αγορά στην Τουρκία. Ο στόχος της τρέχουσας χρονιάς, είναι η μεγιστοποίηση των συνεργατών και των e-shops που συμμετέχουν, ώστε σταδιακά να αυξηθεί η κίνηση της ιστοσελίδας και το www. alve.com να εισέλθει δυναμικά στο χάρτη του ηλεκτρονικού εμπορίου της Τουρκίας.\nΤο www. alve.com βρίσκεται ήδη σε λειτουργία από τις 20 Μαρτίου 2013, φιλοξενώντας 10 ηλεκτρονικά καταστήματα και περισσότερα από 93.000 προϊόντα σε πάνω από 600 κατηγορίες, όπως τεχνολογία, σπίτι – κήπος, χόμπι – αθλητισμός, auto – moto, μόδα – ομορφιά και παιδικά – βρεφικά.\nSkroutzΔιανομή & Συνεργάτεςνεα & τασεις